
Despues cu Aeropuerto a wordo sera diasabra anochi y diadomingo mainta 

Partidonan a haya otro, evitando 
asina un daño mayor na nos turismo 


MESTER BISA cu danki Dios cu a yega 
finalmente na un solucion na Aeropuerto, 
despues cu un grupo di controlador aereo for 
di diasabra anochi a “meld ziek” y diasabra 
mainta, esnan cu mester a subi warda, tambe 
a “meld ziek”. 

Tur esaki a duna e impresion cu e hecho aki, 
ta di mala fe, y ta wordo sosteni pa sindicato 
STA, pasobra Presidente di STA, Diego de Cuba 
a bin ta anuncia, cu e controladornan aereo ta 
rabia y despues di un paro di 2 ora siman pasa, 
ainda falta mas pa bin. 

Kier men, cu henter e accion aki, ta uno orkestra. 
Mirando e consecuencia cu e accionnan aki por 
tin, esta cu e.o. diasabra anochi, ningun avion 
por lanta of baha na Aruba, y diasabra mainta, 
ningun buelo lo no por lanta buelo, a pone cu 
tur esnan cu tin turismo na pecho, a dicidi di 
bin hunto y evalua si mester cuminsa cu un 
caso sumario di inmediato, pasobra maske tur 
hende por bira malo, e forma cu el a wordo 
haci, sigur ta cuestionable. 

Air Navigation Services Aruba N.V. (ANSA) 
a opta pa entama un caso sumario ayera 
diadomingo contra su propio empleadonan y 


contra e sindicato STA. Di otro banda, e otro 
controladornan aereo cu ta na cas, no tabata 
contesta telefon, nengando asina pa asumi 
nan responsabilidad, maske cu nan no ta riba 
servicio. 

Consecuentemente mester sera 
Aeropuerto atrobe pa tur trafico aereo. 
Manera ta conoci, e empleadonan di ANSA 
N.V. ta luchando pa logra un aumento drastico 
di salario, di como 70%. 

E empleadonan di e compania nobo, lo 
kier haya un salario igual n’esnan di Aruba 
Airport Authority N.V. E discusion ta cu 
e ultimonan aki a logra e nivel di salario 
aki despues di varios CAO y hopi aña. 

Como tal partnernan den industria di aviacion 
y turismo a reuni y a busca asistencia huridico, 
consultando 
diferente 
abogado pa 
cuminsa 
u n 


bataya legal urgente ayera diadomingo. 
Abogado mr. Ronny Wix lo defende ANSA, 
mientras cu bufete di abogadonan Brown 
tambe a uni n’e caso sumario. E entidadnan cu 
ta cla pa entama caso ta ANSA, Aruba Airport 
Authority, Aruba Tourism Authority, Aruba 
Time Share Association, ATIA, Camara di 
Comercio y Gobierno di Aruba, mes. 

Finalmente despues di a reuni intensivamente, 
ayera merdia e partidonan a haya otro pa 
normalisa e situacion por lo pronto. 

INSELAIR 

E CEO di Insel Air Aruba, Frederick Nuboer, 
a informa nos cu un di nan buelonan pa 
Corsou a keda cancela debi n’e seramento di 
e aeropuerto diasabra anochi. 

Pa loke ta nan buelonan esakinan no a keda 
afecta, ya cu e partidonan a haya oro net 
na tempo. 

Y asina tranquilidad a bolbe y e 
controladornan aereo a reanuda 
trabao, evitando un daña mayor y 
hasta por a bira uno ireparable si 
e controladornan aereo a sigui cu 
nan accion. 





éropuartQ Intfimadona 



Beatrix 






Auto sendi na candela 

probablemente dor di 
lamper 


ASISTENCIA di Polis a wordo pidi diabierna 03.37, na un 
cas na Montaña, na unda un auto ta na candela. 

Ta trata di un auto Mitsubishi Galant cora. Bomberonan 
mientrastanto a yega y a paga e candela. Polis a papia cu e 
homber D.I.C. doño di e auto kende a bisa cu ta sospecha cu 
ta lamper a dal den e auto, cu consecuencia cu ela sende na 
candela. 


























AWEMainta Dialuna, 05 Oktober 2015 



Minister Hooyboer-Winklaar ta felicita tur maestro: 

Danki pa boso contribucion 
desaroyo di pais Aruba 


a declara. 

E trabao di maestro no ta uno facil, y hopi biaha 
e ta sinti “ondankbaar”. E realidad ta cu e rumbo 
di nos pais ta den gran parti dependiendo di 
e contribucion di nos maestro, y como tal nos 
tin cu sigui inverti den profesionalisering y 
yuda nos maestronan surpasa e reto cu nan 
ta enfrenta. 

“E luna aki ta un cu por wordo usa pa focus riba 
varios aspecto di e profesion, y e instrumentonan 
cu ta necesario pa yuda maestronan ta mas 
efectivo.” Minister Hooyboer-Winklaar a bisa. 
Pabien na un y tur, y danki pa a scoge e 
profesion di educador! 


AWE DIA 5 di october ta Dia Mundial 
di Maestro. Awe rond mundo, e 
trabao di maestro ta wordo reconci 
y elogia. 

Na Aruba, no solamente e dia 
aki ta wordo dedica na nos 
educadornan, sino henter un 
luna yena na actividad pa nos 
maestronan. 


“E contribucion di un educador 
kizas no por wordo midi 
completamente, pero si por 
wordo aprecia totalmente” e 
Minister encarga cu ensenansa 


Becky Bailey impresiona cu e acogida na Aruba 

Maestronan entusiasma 
cu programa intensive 

“Conscious Discipline" 



ACTUALMENTE ta na Aruba e desaroyador di 
e programa “Conscious Discipline”, esta 
Disciplina Consciente, pa duna un serie 
di tayer intensivo pa maestronan di scol den 
cuadro di e celebracion di e Luna di Enseñansa 
2015. Minister Michelle Hooyboer-Winklaar 
a decreta luna di october como Luna di 
Enseñansa y ta poniendo un acento grandi riba 
cuido pa maestro y nan trabao valioso. 

Dr. Becky Bailey, kende ta fundador di Loving 
Guidance, Inc., ta un autor cu a gana diferente 
reconocimento; e ta un docente renombra y 
internacionalmente reconoci como un experto 
den educacion di mucha y desaroyor sicologico 
di mucha. Su compania ta dedica na crea 
medio ambientenan positivo pa mucha, famia, 
scol y compania. 

Minister Hooyboer-Winklaar a bisa cu Bailey a 
expresa cu el a keda impresiona cu e acogida 


y recepcion asina bunita. 

E mandatario ta contento cu e maestronan cu 
a dicidi di haci uzo di e oportunidad brinda na 
nan pa sigui e curso aki cu a wordo financia pa 
medio di su ministerio. 

Boluntariamente mas cu 150 maestro ta 
dedicando nan dianan completo, te den 
oranan laat di atardi, hasta riba diasabra y 
diadomingo, pa traha na nan desaroyo den e 
area di disciplina consciente. 

Mirando e di e docentenan, e entusiasmo y 
con nan ta trahando den e diferente gruponan, 
por conclui cu e curso di Conscious Discipline 
aki a marca un bon comienso di Luna di 
Enseñansa. Minister Hooyboer-Winklaar a 
splica cu e scolnan a haya un introduccion 
caba di Conscious Discipline y hopi di e scolnan 
a scoge esaki como nan programa como e 
metodo social-emocional di nan alumnonan. 


Durante di e tayer nan kier a mustra tambe 
kico nan ta haciendo den cada un di e scolnan 
y con esaki ta resultadonan pa nan. 

Algun di e beneficionan grandi di e tayer, segun 
participantenanta expresa, tabata e intensidad 
di e tayer, unda cu nan a “hit the ground running”, 
y cu nan por a haci tur tipo di pregunta na y 
consulta cu Becky Bailey, pero tambe cu nan por a 
intercambia cu nan mesun coleganan tocante 
con pa maneha of resolve cierto situacion, 
con pa preveni y evita cierto tipo di incidente, 
etc. Minister Hooyboer-Winklaar, durante di 
e prome dia di tayer, a comenta cu e tayernan 
aki ta un di e diferente angulonan cu ministerio 
di enseñansa ta ofreciendo pa percura pa tur 
cos ta na nan lugar pa yega n’e meta central, 
cual t’e exito di e studiante. E sistema di 
cuido pa maestro ta esencial den e desaroyo di 
un sistema di enseñansa solido. 














A huramenta 5 Polis extraordinario 

Cuerpo 
Policial ta 
conta cu mas 
Recherche 
Assistent 


Walt Disney Tour 

Dec 19-27, 2015 


- Magic Kingdom 

- Epcot Center 

- Universal Studios 

- Island of Adventure 





Trav/el Bureau Inc. 


Tei: 582-1992 


Tin espacio 
disponibel ainda 


DEN cuadro di e “inrichtingsplan 2011” 
di Cuerpo Policial Aruba, den cual a 
enfoca rib’e necesidad cu tabatin n’e 
departamento di Recherche, pa bin cu 
asistentnan cu lo por duna un man den 
e trabou. E tempo ey a institui e funcion 
di “Recherche Assistent”, cu no ta sali for 
di e herarkia policial, sino ta bini for di e 
seccion administrativo. 

Pero, e funcionarionan aki mester di 
cierto podernan hudicial pa por eherce 
nan funcion y pesey a sigui cursonan 
special. 

A yega asina leu cu e siman aki a 
huramenta nan dilanti Minister di 
Husticia como “Buitengewoon Agent 
van Politie” specificamente riba 
trabounan hudicial n’e departamento 
di investigacion (Recherche) di Cuerpo 
Policial Aruba. 

Minister di Husticia, mr. Drs. Arthur 
Dowers a huramenta 5 diferente Polis 
extra ordinario. Ta trata aki di un 
miembro di e departamento di Polis 
Maritimo, esta U.A. Bertrand cu awor 
a bira Polis extraordinario, un ex 
empleado di Ministerio Publico, esta 
X.X. Vis cu awor a bay pa Recherche 
Assistent y 3 empleado administrativo 
di Cuerpo Policial mes, esta C.M. 


Peterson, S.C. Schwengle y L.M. Joseph 
cu awor a huramenta tambe como 
Polis extraordinario trahando como 
Recherche Assistent. 

Specialmente den caso di e 4 damanan cu 
a bira Recherche Assistent, ta convenci 
cu nan lo duna un bon contribucion n’e 
trabou diario di e cuerpo di recherche. 

Ta importante pa comunidad, na 
momento di entrega un keho, por conta 
cu e servicio necesario. E Recherche 
Assistentnan lo atende cu hopi dato, 
informacion y trendnan den criminalidad, 
como un sosten p’e Recherchenan 
haciendo e investigacionnan. 

Cu e huramentacion aki awor, e 
Recherche Assistentnan mes por tuma 
un keho y nan mes por haci investigacion 
tambe, como Polis extraordinario. Claro 
cu esaki ta duna un man tambe n’e 
trabou andando. 

E maneho ta pa por recluta mas personal 
pa haci trabounan specifico, sin cu 
mester yena e organisacion cu mas Polis. 

Cu e huramentacion, Cuerpo Policial ta 
conta awor cu 5 Polis adicional, un riba 
tereno specifico di lama y 4 assistent den 
e departamento di recherche. 

Caso fastioso cu a pasa 
cu hoben menor di edad 


UNHOBENdi 14 aña, diabierna 14.16, hunto cu su mama abay warda di Polis 
y ta conta Polis lo siguiente. E ta bisa cu despues cu el a sali di scol, e tabata cana 
rib’e caminda di Meiveld, y a wordo acerca pa un homber Venezolano den un 
auto di huur color shisishi. 

E homber a puntre pa un adres, na unda e mucha a conteste cu e no conoce e 
adres. E chofer a sigui core y un rato despues rib’e mesun caminda, ora cu e 
tabata na haltura di ex Kong Fui, e chofer a bolbe bay cerca dje y a puntre si e 
tin mester di placa of si e kier haci sex cune. 

E mucha homber a sigui cana y e auto a sigui core. E mucha homber a bisa su 
mama, kende a bay warda y kier duna keho. 





DRINK RESPONSIBU, 

Authorized Reseller 


Tel: 5821164 
Cel: 5931189 
Fax: 5880109 
w w w. boutiquekeyl a.com 


Nos tin hopi paña nobo y bunita 
di size S te cu size 26 
Pasa wak pa bo mes!! 

D li “like'uson 

facebook 


Solo ta sali y biento 
ta supla pa nos tur 


SOLO y biento ta dos recurso natural cu 
Aruba tin den abundancia henter aña y 
den e ultimo cinco pa seis aña por nota 
na Aruba un cantidad di companianan 
nobo cu ta ofrece servicionan relaciona 
n’e conversion di energia di biento y 
energia di solo den electricidad. 

Tin beneficionan economico/financiero 
den e desaroyo aki, pero masha 
importante tambe t’e cuido y proteccion 
di medio ambiente, cual Minister Mike de 
Meza ta concidera un di e beneficionan 
principal den e desaroyonan aki. 
Por nota cu no solamente WEB ta 
bahando su uzo di e producto petrolero 
“heavy fuel oil”, pero tambe na varios 
compania y casnan por wak poco poco 


cu e trend di uzo di panelnan solar y 
mulinanan chikito ta cuminsa “catch on”. 
WEB ta reduci e consumo diario di 6000 
bari te 3250 bari dor di penetracion di 
fuentenan alternativo. Tur iniciativa, no 
importa con chikito, ta haci un diferencia. 
Durante di e ultimo añanan cierto 
proyectonan ta atrae mas atencion, nan 
ta mas yamativo of notabel, manera t’e 
caso cu e 10 turbinanan di biento 
Vader Piet y e parke di 14.400 panel 
na aeropuerto. 

Den caso di algun otro proyecto 
aunke nan no tin un impacto visual 
grandi, nan tin sigur un impacto 
grandi rib’e “bottomline”, cual ta 
spaarmento di coriente, energia y placa. 


iMac 


Performanceand 
design.Taken right 
to the edge. 


Follow uson: 

uB f 


Ponton 67B Unit 5 
588.2167 
info@istoreamba.com 
www.istorearuba.com 


fStore 

Minister Mike de 
Meza ta di opinion cu 
biento ta supla y solo 
ta sali y briya pa henter 
Aruba, practicamente 
365 dia pa aña y ta 
recursonan natural 
cu nos tin e privilegio 
pa uza na bienester di 
henter nos comunidad. 
Actualmente por wak 
desaroyonan positivo, 
unda cu antes kisas 
no a pensa pa aplica 
tecnologianan cu 
ta yuda baha uzo di 
coriente y/of yuda 
baha e produccion 
di coriente y awa pa 
medio di heavy fuel oil. 
Por ehempel n’e waf di 
carga nobo na Barcadera 
ta uzando luznan LED y 
ta instalando panelnan 
solar riba daknan 
pa yuda controla e 
gastonan di coriente. 
N’e MFA na Noord, cu ya 
tin algun luna ta brinda 
servicio na publico, 
a construi un dak di 
panel solar cu ta provee 
coriente pa henter e 
edificio, combina cu 
otro tecnologia cu 
ta spaar coriente, e 
edificio aki a bira un 
modelo pa construccion 
nobo, Minister Mike de 
Meza ta termina ta bisa. 


General insurance. Life insurance. Pensions 


‘Un comprobante cu ta na bida’ 

Como pensionado di Guardian Group Fatum nos lo aprecia 
di por ricibi un prueba cu bo persona ta na bida pa asina 
nos por sigui efectua e pagonan di bo pensioen. Bo persona 
por pasa na Censo of Hulpbestuurskantoor den bo bario y 
pidi un Attestatie de Vita’ y manda esaki pa nos of por 
pasa personalmente na oficina di Guardian Group pa yena 
un formulario como comprobante cu ta na bida. Por fabor 
no lubida di trece un identificacion valido. Si nos no ricibi 
ningun reaccion di bo persona prome cu 1 di november 
2015 nos lo haya nos obliga di pospone bo pago di 
pensioen. E anuncio aki ta valido tambe pa tur pensionado 
cu a entrega un Attestatie de Vita prome cu 1 di mei ultimo. 

Si acaso bo persona no por pasa na nos oficina of tin mas 
pregunta por fabor tuma contacto cu nos departamento di 
Pensioen na Guardian Group, telefon 528-3103. 




Guardian Group 


Fatum 


Mireille Sint Jago di MEP: 

AVP a logra 
perhudica 
pueblo y 
comerciantenan 
un biaha mas 


SEGUN Mireille Sint Jago, e Gobierno 
di Mike Eman ta sigui haci erornan di un 
magnitud inmenso cu ta resulta cu tiendanan 
cu pa decadanan a yuda nos economia, ta 
cera nan portanan definitivamente. 
Den un temporada di crisis, causa dor di un 
Gobierno incompetente di Mike Eman, e poder 
di compra di pueblo a baha drasticamente. 

Pa maneha finansas publico den un temporada 
di crisis na un manera duradero, ta exigi pa bo 
cuminsa corta den bo mesun cartera prome. 
Enbes di malgasta placa di pueblo y nombra 9 
Minister, bo mester mustra cu bo ta respeta placa 
di pueblo y baha di 7 pa 5 Minister. 

Enbes di subi coriente cu 15 procent, bo 
mester a baha bo cantidad di coordinadornan 
cu 30%. Enbes di introduci medida #16, 
esta e parkeermeters, bo por a parkeer bo 
mesun gastonan di biahe pa conferencianan 
di UN cu no ta yuda bo pueblo cu nada. 

Wilhelminastraat ya caba a haya e nomber di 
‘cariño’ Wielklem-ina-straat. Na un isla chikito 
cu un economia vulnerabel, bo no por bin 
implementa medidanan di paisnan grandi. Asina 
AVP a logra perhudica pueblo y comerciantenan 

un biaha mas. 

Un economia delicado 
mester wordo atende dor 
di specialistanan. Nos a 
wak kico a pasa den menos 
cu un luna, cu despues di 
añas di ‘construccion’ den 
.) V ^ Caya Betico Croes awor a 

•' bin e ultimo golpi di gracia 

p’e negoshinan: parkeo 
paga. Pero wielklem y 
parkeermeters, no t’e 
solucion. 

Ta ora pa pueblo exigi 
desmantelacion di e 
Gobierno di Mike Eman 
II, cu ta destrui nos pais 
cu nan vision descabeya. 
Pronto MEP lo introduci su 
vision cu lo laga Solo sali 
pa nos tur. 


myquardianqroup.com 


live easy 

Minister Otmar Oduber y Asociacion di Controladornan 
Aereo a yega na acuerdo 

Lo tin un fase transitorio 
di idioma te na juni otro 
aña salvaguardiando e 
interes di Aruba 


DIADOMINGO Minister Otmar Oduber 
a reuni cu Asociacion di Controlador Aereo, 
esaki despues di e disputa cu tabatin pa loke 
ta trata Ingles como idioma di comunicacion 
entre toren y pilotonan, algo cu Aruba a 
compromete su mes internacionalmente cune. 
Desde diabierna a sinti cu tabatin un tipo di 
accion caminda empleadonan a meld ziek 
unda cu nan a bay dokter y a keda comproba 
cu nan ta sufri di un of otro malesa. 

A base di esaki a constata cu por tin 
consecuencia pa fin di siman unda lo por 
tabatin problemanan grandi. 

A base di esaki, practicamente tur gremio 
comercial a uni cabez pa evita cu lo tin un tipo 
di continuacion di accion cu por perhudica 
interes general di pais Aruba. 


Mayoria di e gremionan aki a uni na ANSA cu 
lo a entama un kort geding, pero diadomingo 
durane e reunion cu controladornan aereo 
Minister Oduber por a notifica nan cu esaki 
no lo ta necesario mas mirando cu a yega un 
acuerdo. Den e cuadro aki Minister Otmar 
Oduber a gradici Asociacion di Controlador 
Aereo y personal di ANSA y Departamento di 
Aviacion Civil cu a logra yega na un conclusion 
caminda cu e meta cu Aruba kier pone como 
meta di haci Ingles e unico lenguahe cu ta 
wordo usa pa loke ta trata trafico aereo ta uno 
cu ta unanime. 

Unico cu a cambia t’e periodo den cual kier a 
introduci esaki cual tabata wordo considera 
uno hopi cortico. Asina a extende e periodo 
aki te cu juni otro aña, luna den cual segun 


acuerdo di ANSA cu Centro di Control na 
Corsou, lo bay bin un radar detachering 
cu ta duna e posibilidad pa visualmente, 
na caminda pa nos propio surveillance 
system, toren di Aruba por traha mihor 
riba aspecto di seguridad.Mientrastanto 
lo notifica ICAO cu temporalmente 
lo por bay usa Spaño como lenguahe 
secundario, no manera cu e tabata antes 
como ‘dual language’. 

Ingles lo wordo usa como idioma 
principal y Spaño como idioma 
secundario, esaki te cu juni otro aña 
bou di e condicion di otro reglanan 
cu mester cumpli tambe, esta cu mester ta 
certifica den Spaño, algo cu no a tuma lugar te 
n’e momentonan aki. E certificacion aki mester 
tuma lugar entre awor pa december pa cumpli 
cu e reglanan internacional. 

Vocero di e Asociacion di Controlador Aereo, 
Elwin Rincones tambe a indica cu nan a 
keda contento di por a yega na un punto 
intermedio cu e Minister pa loke ta trata 
uso di idioma, unda cu lo bin na un solucion 
temporal. Minister Oduber ta considera 
cu tabata importante pa sinta diadomingo 
mainta den e grupo mirando cu e diferente 
interpretacionnan pa loke t’e articulonan den 
e leynan. A mustra bon cla cu Aruba mes a 
compromete su mes for di aña 2008 cu e lo 
cumpli cu e regla y leynan internacional unda 
a bisa afor tambe cu Ingles t’e idioma cu ta usa 
na Aruba conforme loke ICAO ta pone. A pasa 
riba tur e diferencia di interpretacion di loke 
ICAO ta permiti y esey ta claro awor y tur esaki 
a conduci cu na final di e reunion a haya otro 
pa tin un fase transitorio un poco mas largo, 
pero cu e compromiso cu tur ta realiza cu esey 
t’e caminda corecto pa encamina. 

Pa loke ta trata e trabou den toren, Minister 
Otmar Oduber a bisa cu for di diadomingo 
mainta tabatin e compromiso cu lo tin 
trahadornan p’e shift di lor y e mandatario 
a gradici e trahadornan p’esaki. Despues di e 
reunion a logra e compromiso unanime riba e 
direccion cu kier yega pa cumpli cu e reglanan, 
cumpli cu loke Aruba mes a bisa varios aña 
pasa cu lo bay cumpli cune. 



FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) • 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 

The Only Inverter Central 
Unit with 

SEER up to 25.00 Solar p anel Connection 

nScxjrce r 

Home Energy System 

I 

New generation of B 
inverter minisplit 



leññdx X ® 


Scotsman 


oooo 

PrODIGLJ 







Avenida Milo J.Croes # 118 - A 
Tel: 5883948, Fax: 5883945, 
Dilanti Flora Market na Dakota, 
E-mail: doorhandle@setarnet.aw 


CORE CU E PALOMBA NAN CU TA HASI 
SUSHI NA BO CAS OF 
PROPIEDAD, PONE E PARHA 
“SPANTA PALOMBA”, 
PROBLEMA RESOLBI. 

CMB 


CARIBBEAN MERCANTILE BANK N.V. 



Prestamo 

Garantisa 



Expande bo horizonte. 

Prestamo Garantisa ta un producto di 
hipoteca nobo di CMB cu ta permiti 
clientenan usa e balor di nan cas pa 
financia proyectonan nobo. Haciendo 
posibel ideanan cu podise bo a pensa di 
no por a logra. 


Flexibilidad nobo. 

CMB ta ofrece un interes special y cu 
condicionnan faborabel, habriendo 
caminda pa oportunidadnan nobo cu no 
tabata existi anteriormente. Bo cas ta bo 
inversion y e tin su balor cu bo por usa pa 
financiamento alternativo. 


Logra bo meta. 

Nos lo traha cu bo pa yega na un 
solucion na midi y cu ta ahusta na bo 
presupuesto y edad. No laga bo ideanan 
y metanan pasa bo voorbij. Usa nos 
mobiie app y cuminsa calcuLa bo 
posibilidadnan. 


Tuma contacto cu nos via www.prestamogarantisa.com, 
facebook/cmbnewsofyama nos na 522-3000 pa un cita. 


Bo banco amigo 

13 cmbnews | www.cmbnv.com 
Caya G.F. Betico Croes 53 


E oferta aki ta valido te cu December 31, 2015. "Prestamo Garantisa" ta un producto cu ta usa como base di calculacion e diferencia entre e bator riba mercado di un propiedad y e suma di debe cu tin hipoteca riba e propiedad, pa por 
genera fondonan adicionai den forma di un prestamo nobo y separa, ariba termino di pago extendi. E interes efectivo pa un "Prestamo Garantisa" ta 7.50% p.a. Un gasto administrativo di 1.5% lo wordo cobra for di e suma cu wordo 
financia. E termino pa paga bek ta varia segun e apiicacion. Cada aplicacion lo wordo considera segun su propio merito. Cierto condicionnan ta apticabei ora di aptica y pa aprobacion di e prestamo. Caribbean Mercantite Bank N.V. ta 
reserva e derecho di aprobacion di tur apticacion cu wordo presenta na su oficinanan. E retacion entre Caribbean Mercantite Bank N.V. y su ctientenan ta wordo determina pa e Condicionnan General di Banco. 

A trata e tema di 

'trata de Mujeres' 
den e Congreso di 
Coppal na Aruba 


RECIENTEMENTE Aruba tabata cede di e 
Congreso di Copppal riba migracion den cual 
a trata e.o. e tema di Traficacion di Hende 
Muher. 

Den e conferencia aki nos a hiba palabra den 
representacion di partido MEP y a duna un 
bista di con e fenomeno aki ta na Aruba y kico 
tur ta wordo haci pa combati esaki, segun 
Xiomara Ruiz Maduro. 


EMPLOYMENT OPPORTUNITY 


^ffiçaribb i 

Cmer 


caribbean CARlBBEAN CINEMAS MEGAPLEX 8 

Cinemas A j p ALM BEACH PLAZA 

has an openlng for the following position 

ASSISTANT MANAGER 


Esclabitud moderno 

Traficacion di hende ta un delito cu ta priva 
su victimanan di libertad mas basico cual t’e 
derecho di ta liber. E ta un forma di esclavitud 
moderno cu no ta toca solamente esnan cu ta 
biba den pobresa, pero ta un delito den cual 
hopi biaha un hoben ta wordo priminti un 
trabou den exterior sea den administracion of 
modelahe, pero en realidad nan ta wordo usa 
pa prostitucion, trabou di escort y 
servicio domestico sin pago. 

Na nos pais tambe a presenta 
casonan di e forma di esclabitud 
moderno aki. Y no ta solamente 
hende muher, pero na Aruba nos a 
conoce un caso den cual un hende 
homber tabata wordo usa pa traha 


REQUIREMENTS 


RESPONSIBKLITIES 


iUniversity degree in Buslness Administration 
or two years of experience in reiated services. 

lExcelient communication, supervisory and 
public reiations skills, 

iResponsible, dynamic and weil organized, 

■ High level of Integrity and commitment. 

■ Available to work during nights, weekends 
and holidays. 

■Manage and operate our theater, 

■ Focus on customer service excellence. 



manera catibo den negoshi y na cas 
pa trabou domestico. 

Mas recien nos a compronde cu 

tin hasta mucha muhernan jong 

cu nan pasport 

tawordo 

kita 


Caribbean Cinemas Megaplex 8 at Palm Beach Plaza 

sdiaz@caribbeancinemas.com 
Equal Qpporlunity Employer, M/F/V/H 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Oragon specrávç, 

B OALAkv^lil 




Samsung note edge 


biu sport 4,5 
afl, 210,00 


Samsung s3 minl 
aft. 315.00 


Atso: Samsung S5 , s5 nmini. Samsung S4 H Samsung 4 mini, S3 mini etc>. 
Accessories for ai! Samsung and Iphone rnodels 

Tdshiba Laptop 15.6 * 4Gb 320Gb Harddisk. Afl. 900,00 
Hp Ink catridges, Universai laptop adapters etc., 
iTunes gift cards $ 10.00, $ 15.00 and $25.00, 

Googie ptay cards ard Piaystation Network cards. 


Sales, repair and accessorfes fbrall Samsung models and other celliJlars, 
Untock, TeJoad, reset, upgrade, replace lcd, keypad, speaker etc. 


for di nan y nan ta wordo obliga pa atende 
cliente den bar y rumshops. 

Esfuerso pa combati traficacion di hende 

Ya for di 2006 MEP ta haciendo un esfuerso 
na Aruba pa combati traficacion di hende dor 
di penalisa e delito aki y institui un Task Force 
bou liderasco di sra Jeanette Richardson- 
Baars. E Task Force a haci un trabou grandi dor 
di crea consciencia na Aruba riba e existencia 
di fenomeno di traficacion di hende y yuda pa 
casonan por a wordo investiga. 

Banda di esaki e Task Force cu yudansa di 
e Organisacion Internacional di Migracion 
OIM a traha un estudio ‘A situacional analysis 
of Aruba’s response to human trafficking’ 
den cual ta duna un bista di e situacion di 
traficacion di hende na Aruba y e manera con 
nos institutonan a reaciona pa combati esaki. 

Mester uni forsa 

Nos Pais ainda tin hopi reto nos dilanti pa 
por pone un paro n’e delito di traficacion di 
hende. E task force mester wordo amplia 
p’asina por yuda amplia e conocemento di e 
instancianan envolvi pero tambe di e pueblo 
en general y specialmente esnan cu ta imigra 
na nos pais mester recibi informacion p’asina 
nan no wordo abusa p’esnan cu kier gana placa 
usando nan como obheto di comercio. 

P’esaki MEP a pidi e paisnan cu ta forma parti 
di Copppal pa nos explora manera con nos por 
uni esfuerso p’asina por eradica e fenomeno 
aki cu ta toca hopi di esnan cu ta emigra na 
nos pais for di Santo Domingo, Colombia, 
Venezuela, China, Philipina’s y India. 

Dia Nacional contra traficacion di 
hende 

Dia 18 di october proximo ta 
proclama como Dia Nacional 
contra traficacion di hende 
na Aruba y ta bon pa nos ta 
pendiente di e informacion 
importante cu e TaskForce lo 
brinda riba e tema aki. 
Pasobra e ser humano no por 
ta obheto di comercio. Cada 
hende tin su diginidad, 
su balor propio y su 
derechonan. 

InselAir 


\.'M ( 




4 ticket 

ida y buelta 

pa Puerto Rico 


• Pega 2 ticket NO-Ganado di Gold Rush na otro 

• Skirbi Nomber/Fam, adres y telefon patras di cada ticket 

• Deposit’e cerca bo rebendedo of na oficina di Lotto 
na Oranjestad of San Nicolas 

Campaña ta cuminsa 2 di october, 2015 y ta termina 20 di november, 2015 
Lo saca nombernan ganado durante sorteo live riba dialuna 30 
di november, 2015 pa 2:30pm na Telearuba 


www.lottoaruba.com f fc 


Pa mas informacion por yama oficina di Lotto na 525-7555 of bishita nos na Paardenbaaistraat #10, Oranjestad of B.v.d. Veen Zeppenveldstraat 21. San Nicolaas 



















MEP cu mensahe positivo di union y speransa 

Congreso di MEP a culmina cu re-eleccion 
di Evelyn Wever-Croes como lider 
indiscutible pa 2015-2019 

#SoloTaSali 





UN SIMAN despues di e grandioso Congreso 
di MEP 2015, ainda hopi t’e comentarionan 


Simply The Best I 


SPECIAL PRICE 


Wd LUCK ! 


SPACE FOR RENT 
OFFICE / SALES 50 M 2 
SPECIAL PRICE 
CALL: 5831001 


i mm 




positivo di e Congreso. 

E Congreso 2015 a wordo hopi bon asisti, 
centenares di miembro nobo a 
wordo registra, y e sala na Cas 
di Cultura a keda chikito p’asina 
tanto hende. 

Pero den e salanan pafo 
atraves di pantayanan 
grandi, tur esnan cu no 
por a drenta e sala por 
a sigi e Congreso. 

E union cu 
t a b a t a 
brota 


PRICE 
AWG. 7.95 


DENSO 


SPARK PLUGS 


LEAKS 


\/ Valvoline 

M0T0R0IL 


UNLIMITED PARTS 
MORGENSTER # 12 - B TEL: 583 1001 


entre e candidatonan, y e positivismo den e 
discursonan ta locual a marca e diferencia. 


E re-eleccion di Evelyn Wever-Croes como 
lider indiscutible, ta prueba di e union y 
confiansa cu tin den e partido. 

Evelyn na 2011 a 

haya u n 










































partido kibra, y mas aun, cu moral 
abou. Pero el’a sa di crea un forsa 
increile di union den e partido, pa 
cuminsa uniendo yiunan di e dos 
Lidernan grandi di partido MEP 
rib’un solo lista. 

Algo cu ningun hende a spera, si 
en caso Evelyn kier a pensa riba 
su cresemento politico so. Pero, 
pensando rib’e futuro di e partido 
y rib’e deseo di e sostenedornan di 
MEP, Evelyn a tuma e paso grandi 


ey y awe por mira cu e union 
ta mas grandi cu nunca. 

Evelyn a sa tambe di uni esnan 
cu ya no ta figura riba lista di 
MEP mas, y esnan cu awor a 
drenta politica, combinando asina 
experiencia y energia nobo. 

E forma con partido ta sigi hasi uso 
di consehonan di Nel Oduber, Nilo 
Swaen, Eddie Briesen, Ramon Lee, 
Rudy Croes y demas ex politiconan 
di MEP, ta otro factor cu ta yena 
nos pueblo cu speransa. 


Pasobra semper ta importante 
pa scucha e bos di experiencia, 
siña di erornan cometi, p’asina 
logra e bienestar di nos pueblo. 

E discurso di lider di MEP 
Evelyn Wever-Croes na 
final di e Congreso tabata 
sumamente inspirativo, y 
positivo. Mensahenan 
di speransa cu pronto ta 
bin un cambio pa mihor, 
combina cu pasonan 
concreto con ta bai 
logra e cambionan ey. 
Trahando riba fortificacion 
di e partido internamente, 
p’asina por brinda tur e 
solucionnan cu nos pais 
merese. 

“Ora MEP goberna 
no tin KB, no mester di 
CFT, pasobra ora MEP 
goberna bo tin integridad y 
responsabilidad, y e team aki 
ta para p’e dos principionan 
ey”, lider di MEP a duna di 
conose. 


Un felicitacion grandi pa 
Evelyn Wever-Croes cu e forma 
transparente y democratico cu a 
hiba na su re-eleccion, y pabien na 
henter partido MEP y e gran famia 
di MEP cu esaki. 

Cu e mensahe di union, speransa y 
positivismo por yega tur caminda. 
Solo ta sali pa nos tur. 




'The impact of an educator may not be fully measured, 
but it can be fully appreciated. Thank you." 


FELIZ DIA MUNDIAL Dl MAESTRO 


HAPPY WORLD TEACHER'S DAY 



Gobiemo di Aruba 

Mimutr ii tnun Imh / Mtneko di f amta 


"De bijdrage van een leerkracht is misschien niet helemaal te meten, 
maar wel volop te waarderen. Heel veel dank." 

"E contribucion di un educador kisas no por wordo midi completamente, 
pero si por wordo aprecia totalmente. Cu hopi aprecio." 

Prome Minister Eman 
anfitrion di evento 
Oceanl4 di Nacionnan Uni 

El a anuncia e evento PPP di UN na Aruba y tambe 
un Center of Exellence 


DURANTE su estadia den e 
oficinanan principal di Nacionnan 
Uni na New York, Prome Minister 
Mike Eman, kende a forma parti 
di e delegacion pisa di Reino 
Hulandes, a duna un bon discurso 
cu un bes mas a hala atencion di 
tur presente. 

Den su discurso Eman a 
pone acento riba consenshi y 
compromiso moral di cada ken 
pa logra sostenibilidad den tur su 
facetanan. 

Si no tin e boluntad ey - asina 
Eman a bisa su audiencia - anto 
aki 10, 15 aña ainda no a logra 
nada of poco riba e tereno aki. 

Aruba ta desaroyando su mes tur cu 
tin riba e tereno di sostenibilidad. 


Su vision y mision pa na 2020 logra 
e meta codicia pa ta independiente 
di energia fosil, ta pone e isla riba 
plataformanan internacional. 
Aruba a bira e vitrina di mundo 
pa otronan wak aden y tuma 
su ehempel. Eman su pasion ta 
pone cu tur bes di nobo e ta haya 
invitacionnan aki. Pa papia den 
bista di mundo. 

Banda di su discurso, Eman tabata 
anfitrion di un ‘side’event’ cu 
a tuma lugar den e edificio di 
Nacionnan Uni. 

E evento aki, Oceanl4, na unda 
a participa e.o. Rey Willem- 
Alexander y Sir Richard Branson, 
tabatin como tema e oceanonan 
y nan relacion cu e nivel di lama 


cu ta sigui crece 
a consecuencia 
di e mundo 
cu ta bira mas 
cayente. 

Un menasa real 
p’e Small Island 
Developing 
States (SIDS) 
na cual Aruba, 
Corsou y Sint 
Maarten tambe 

ta pertence. 

Prome cu el a duna palabra n’e 
prome orador, Eman a pidi e 
participantenan pa mira con leu 
nan hunto nan por yega pa pone 
e asuntonan di oceanonan den e 
agenda di SDG 2030. 

“Laga nos no perde oportunidad 
pa wanta e momentum y traha 
hunto pa logra implementancion 
y realisacion di e retonan cu tin 
dor di enfoca riba e salud di e 
oceanonan den un full partnership. 
Ta bay tin hopi momentum mas di 
eventonan cu ta bay tuma lugar 
manera esun grandi na Paris, 
COP21 e aña aki ainda. 

Aruba a wordo scogi dor di 
Nacionnan Uni pa organisa hunto 


cu nan un evento di PPP na luna di 
maart di otro aña”. 

Prome Minister Eman a anuncia 
tambe cu a yega na un acuerdo 
pa trece Aruba un “Center of 
Excellence” hunto cu UNDP 
(United Nation Development 
Programme) p’asina sostene e otro 
islnan den logra nan metanan cu 
ta tipico di nan SDG (Sostenible 
Development Goals). 

E Center of Excellence aki ta bay 
bira e centrum unda e logronan di 
e diferente pais y islanan ta wordo 
centralisa den un forma organisa 
y cu por wordo comparti. 

Ambos cu presencia fisico como 
tambe riba internet pa haci e 
informacion disponibel pa tur 
partner dentro di UN y sigur tur 
partner di SIDS. 

Despues di a gradici tur hende 
pa nan presencia Prome Minister 
Eman a enfatisa cu Reino Hulandes 
ta comprometi cu Oceanl4. 

“Nos lo traha hunto cu boso tur 
como partner pa realisa e metanan 
importante pa tin oceanonan 
saludabel. 

Ultimo ora! 

Gobierno Mericano 
a acusa formalmente 
funcionarionan 
énezolanos pa 
tráfico di droga 


FOR DI e editor di Wall Street Journal, Jose 
de Cordoba a publica cu ex-funcionarionan 
Venezolanos formalmente a keda acusa 
formalmente p’e Gobierno Mericano di ta 
vincula cu tráfico di drogas. 

E acción aki sigur lo incrementa e tensión 
cu tin caba entre Washington y e régimen 
Venezolano, cu awor ta mas cu nunca ta punto 
di colapsa. 


Dos Huez di sur di Florida habri 
envelopnan confidencial unda 
ta aparece nomber di Pero Luis 
Martin y Jesus Alfredo Itriago 
como esnan envolucra den 
trafico di droga. 

DEA ta considera Pedro Luis 
Martin, ta envolucra den 
operacion di narcotrafico na 
Venezuela y cu den esaki tin alto 
oficial militar y di inteligencia 
di Gobierno. Personanan, cu 
sa di e caso aki ta consideran 
Pedro Luis Martin como e persona encargada 
di labamento di placa procedente di trafico di 
droga na Venezuela. 

“Pedro Luis ta un pisca grandi” asina Joaquin 
Perez, un abogado cu tin su base na Miami, y 
kende a yega di defende varios narco traficante 
Venezolanos a duna di conoce. 

Agentenan di Gobierno Mericano ta considera 


cu e alto oficialnan di Fuerzas Armadas 
di Venezuela, Polis y otro funcionarionan 
di Gobierno ta controla e negoshi multi- 
miyonario aki. Di acuerdo cu un articulo 
publica pa Wall Street Journal na principio di 
e aña aki, a reporta cu 

fiscalnan na New York y Miami, y asina tambe 
e unidad “elite” di DEA na Washington, 
tabata “preparando” acusacion formal contra 
Diosdado Cabello, Presidente Asamblea 
Nacional y kende ta ser considera como e di 
dos homber mas poderoso na Venezuela. 

Un gran cantidad di oficial di Fuerzas Armadas 
Venezolanas, incluyendo General Hugo 
Carvajal y Henry Rangel Silva, tambe ta riba 
e lista di “capos di droga”, activamente busca 
pa autoridadnan Norte Americano y cu den 
cualkier momento tambe nan por wordo 
acusa formalmente y lo tin cu duna cuenta na 
husticia Mericano. 


MESTER Dl PLACA? 




PASA Y COMPROBA PA BO MES! 


fun. - 
mnes 


9 O 


JUWELENHUISJE 

ORARIO I0AM - ÓPM DlALUNA TE DlABIERNA 



ORANJESTAD WERFSTRAAT 7 LOK. 12 TEL 588 4141 O SAN NICOLAS B. V/D VEEN ZEPPENFELDSTRAAT 14 TEL 584 4141 

ANSA N.V. ta sostene 
acuerdo encuanto 
uzo di idioma pa loke 
ta servicio di trafico 
aereo 


GERENCIA di ANSA N.V. atuma 
nota cu diadomingo 4 october 2015 
Minister encarga cu Transporte, 
sr. Otmar Oduber, a yega na 
un acuerdo cu controladornan 
di trafico aereo di ANSA pa 
loke ta trata uzo di idioma den 
comunicacion entre personal di 
toren y pilotonan cu ta haci uzo di 
e espacio aereo di Aruba. 

Despues cu ultimo dianan tabatin 
hopi discusion riba e topico aki, 
Minister Oduber den consulta 
estrecho cu ANSA y Departamento 
di Aviacion Civil a yega na un 
acuerdo cu e controladornan di 
trafico aereo. Un acuerdo cu tur 


esnan envolvi por biba cu ne. 

“Nos ta confia cu e acuerdo aki lo 
trece paz y trankilidad den ANSA 
y principalmente contribui na un 
espacio aereo mas “safe”, cu na 
final di dia ta e meta comun di tur 
partido envolvi”, asina Nilknarf 
Kock, Director di ANSA a duna di 
conoce. 

Den e acuerdo aki a palabra lo 
siguiente: 

1. Entrante di inmediato lo revoca e 
NOTAM A0359/15. DeneNOTAM 
aki (cu ta un extension di un 
NOTAM publica cuminsamento di 


juni 2015) a wordo anucia 
cu entrante 1 september 
2015 ta uza e idioma 
Ingles den e comunicacion 
entre personal di toren y 
pilotonan y ta uza Spaño 
solamente den casonan 
excepcional ora esaki 
ta necesario pa evita 
confusion. 

2. Di inmediato mediante 
NOTAMS nobo lo anuncia 
cu entrante 4 october 2015 te 
1 juni 2016 lo uza Ingles como 
idioma primario y Spaño como 
idioma secundario. 

3. E periodo menciona den punto 
nr. 2 ta un fase transitorio. Esaki 
ta nifica cu entrante 1 juni 2016 
lo cuminsa implementa e maneho 
di idioma manera menciona den 
e NOTAM A0359/15. E motibo 
pakico a scoge e fecha di 1 juni 
2016 ta cu segun planning y 
palabracion entre ANSA y DC- 
ANSP (eANSAdiCorsou) entrante 
e fecha aki lo cuminsa implementa 
e proyecto di Radar Data Sharing, 


cu ta encera cu den toren di Aruba 
nos lo ricibi riba nos monitornan 
e señalnan di radar di DC-ANSP. 

4. Den e periodo entrante 4 di 
october 2015 te cu 31 di december 
2015, ANSA lo haci su maximo 
esfuerso pa tur controlador aereo 
di ANSA por cumpli cu e exigencia 
di tin nivel 4 di competencia den 
e idioma Spaño manera rekeri 
dor di reglanan di ICAO. Motibo 
di esaki ta cu segun reglanan di 
ICAO, Aruba por duna servicio di 
trafico aereo den dos idioma, pero 
pa por haci esaki mester cumpli cu 
e nivel 4 pa ambos idioma, esta 
tanto Ingles como Spaño. Segun 
e acuerdo, si no logra esaki pa 
31 di december 2015, entrante 
1 di januari 2016 lo cuminsa 
implementa e maneho di idioma 
menciona den NOTAM A0359/15. 

Por ultimo ANSA ta haci uzo 
di e oportunidad aki pa gradici 
tur partido envolvi cu a mustra 
boluntad pa yega na un solucion 
satifactorio pa un y tur. 



Segun Minister Mike de Meza: 

A base di un vision Gobierno 
ta trahando pa hib'e pais 
aki den su totalidad dilanti 


DESAROYA San Nicolas ta un di e 
prioridadnan di Gobierno actual. E Minister di 
AsuntonanEconomico, Comunicacion, Energia 
y Medio Ambiente, Mike de Meza a splica, cu 
aki no ta papiando solamente di e desaroyo 
di San Nicolas pero tambe proyectonan 
grandi manera renobacion y expansion di Dr. 
Horacio E. Oduber, waf di container nobo na 
Barcadera, renobacion di careteranan den tur 
bario, scolnan cu a wordo drecha y cu ainda 
tin cu wordo renoba y drecha, aumento di 
onderstand, introduccion di kindertoeslag, 
salbaguardia pensioen pa nos grandinan, scapa 
fondo di pensioen empleadonan publico di 
bancarota, como tambe ampliacion di e base di 
fondo di seguro medico di un forma duradero. 
E construccion di Green Corridor y construccion 
di Watty Vos Boulevard cu lo bira e ‘ringweg’ 
lo trece oportunidadnan pa comercio y 


empresanan chikito y mediano. 

Un posibel reapertura di refineria di Aruba y 
San Nicolas lo rehabilita e pilar economico cu 
historicamente a sostene economia di Aruba. 

“Nos Gobierno ta trahando duro pa hiba 
pais Aruba dilanti loke ta nos vision a base 
di un programa di gobernacion cu pueblo 
di Aruba a sostene cu e sosten grandi di 13 
asiento den eleccion di 2013. Pa crea un 
miho balanse di actividadnan pa nos pilar 
economico nos a trece interes di parti di 
inversionistanan local y internacional, nos a 
introduci incentivonan fiscal cu hopi beneficio 
pa atrae diferente negoshi y esaki ta inclui 
no solamente proyectonan riba tereno di 
turismo, pero pa otro sectornan industrial y 
otro servicionan tambe. Por ehempel aki nos 
por menciona e zona unda cu lo bay fabrica 


productonan pa exportacion, pero tambe 
zona caminda por bin depositonan pa cierto 
companianan internacional uza Aruba como 
“hub” pa benta di nan productonan den nos 
region y di e forma aki atrae, crea y stimula e 
varios oportunidad economico pa pais Aruba. 

Tin un sin fin mas di opcion y oportunidadnan 
cu merece un chens pa wordo desaroya y 
esaki ta netamente pa bay rib’e siguiente 
nivel pa por tin un progreso sostenibel y sin 
duda pueblo di Aruba por ta sigur cu nos 
Gobierno lo sigui rib’e caminda di progreso 
y solucion aki, pa sirbi interes general di 
tur hende cu ta biba riba nos pida baranca. 
Mi ta orguyoso di ta parti di Gabinete Mike 
Eman I y II, esaki ta bay t’un otro epoca den 
desaroyo di Aruba,” Minister Mike de Meza a 
finalisa bisando. 

Un "Raspa" nobo cu 1.260 miyon florin na premio 

Lotto to introduci Gold Rush cu 
2 premio moyor di 100.000 florin 

Tambe , gana e vakantie di bo soño cu e campaña 






■J 




LOTTO, e loteria di Aruba di- 
abierna mainta a lansa e wega 
di mas nobo di Raspa y Gana: 
Gold Rush! E wega aki tin un 
concepto nobo pa Aruba, esaki 
t’e wega mas grandi cu Raspa y 
Gana a introduci den historia 
di Lotto di Aruba. 

Pa prome biaha cu Lotto tin 
un wega di “Raspa” cu dos 
premio di 100 mil florin cada 
uno den e wega Gold Rush y un 
record total na premio cash di 
1.260.000 florin. 

Pa introduci Gold Rush, for di 
dia 2 di october pa dia 20 di 
november, 2015, cada 2 ticket 
no-ganador ta haya un di dos 
chens cu e campaña special 
cu un rifa di tres premio fabu- 
loso: E vakantie di bo soño na 
balor di 10 mil florin (prome 
premio), 4 ticket ida-y-buelta 
cu Insel Air pa Puerto Rico (di 
dos premio) y 500 florin cash 
(di tres premio). 

Semper bo a soña cu un vakan- 
tie na Paris? Na New York? 
Of bo kier hiba bo nietonan 
Disney World? Bo kier bay casa 
na Las Vegas? Of bo kier bay 
un concierto na Miami? Esaki 
awor ta posibel cu e campaña 
di Gold Rush. 

Pa participa ta hopi facil: Sim- 
plemente pega dos (2) ticket 
no-ganador di Gold Rush na 
otro, skirbi nomber/fam, adres 
y number di telefon tras di tur 
dos ticket y deposita nan den e 
caha special cerca cualkier re- 
bendedor of na oficina di Lotto 
na Oranjestad of San Nicolas. 
Dialuna dia 30 di november, 
durante di e sorteo live di Lotto 
na Telearuba pa 2:30PM lo 
saca e nombernan di e gana- 
dornan. 

Gold Rush ta obtenibel na bo 
rebendedor faborito di Lotto, 
pidi p’e.. .y ken sa, kisas abo lo 
ta Lotto su siguiente BIG WIN- 
NER di wega di Raspa y Gana. 

IND y OCW no 
tin un ról den 
baymento di skol 
médico for di 
Bonaire 


DEN medionan di comunicacion local tabatin e siman aki cu e 
skol médico ta bandoná Bonaire pasobra e regla y leynan Hulan- 
des cu tin na Bonaire ta haci nan presencia n’e isla difisil. Entre 
otro e unidadnan di IND y OCW lo mester tin un ról den esaki. 
IND y OCW ta haña importante pa pone algun hecho riba un rij. 

Exigencianan di admision pa Mericanonan ta igual cu 
esnan pa Hulandes 

Contrario na loke tin den medionan di comunicacion, e regla- 
nan di admision pa mayoria di e studiantenan di e skol médico 
hustamente a keda suavisá. 

Studiantenan Mericano no mester haci peticion anual pa un 
pérmit bou di e limitacion pa estudio, pero ta pidi un biaha so 
un declaracion di admision pa ley (van rechtswege) cu nan ta 
ricibi pa tempo indefim. 

E gastonan pa peticion pa declaracion di admision pa ley te cu 
promé di óctober di e aña aki tabata grátis y for di promé di óc- 
tober esaki ta costa USD145. 

Esaki compará cu e suma di USD 732 cu mester a paga pa un 
pérmit di limitacion pa estudio cu mester a keda prolongá tur 
aña di nobo pa USD 140. 

Pa famianan Mericano cu kier bishitá e studiante Mericano tambe 
e exigencianan di admision a keda suavisá. Mericanonan, mescos 
cu Hulandesnan por keda te cu un máximo di 6 luna tras di otro 
dentro di un periodo di un aña na Hulanda Caribense sin pérmit 
(e asina yamá periodo liber). Si nan kier traha óf dicidi di keda 
mas cu 6 luna, nan lo mester haci un peticion pa admision mes- 
cos cu un Hulandes mester haci esaki pa medio di declaraion pa 
admision. Nan no mester pidi un pérmit di trabou. 

No a haña acreditacion 

Ministerio di Enseñansa, Culturay Siencia (OCW) no t’e instancia 
cu ta sera e portanan di e skol médico na Bonaire. 

E skol médico na 2010 a haña tres aña di tempo serca e instituto 
Mericano Educational Commission for Foreign Medical Gradu- 
ates (ECFMG) pa cumpli cu e exigencianan di calidad di Hulanda 
pa haña reconocemento. 

Te cu awe no a logra e skol médico pa haña acreditacion di 
Nederlands Vlaamse Accreditatie Organisatie (NVAO). Esaki ta 
nifiká cu e estudio no ta keda reconocé pa Hulanda, pero no ta 
nificá cu e estudio no por keda Bonaire. E desicion aki no ta cay 
bou di OCW. 

Gobiérno Hulandes ta consciente di e interes económico cu 
skolnan médico tin p’e islanan di Hulanda Caribense. Si e skol a 
dicidi' di bandoná e isla, esaki ta escoho di e skol. 


Sinta dimas 
pa haya can 


SCIENTIFICONAN di American Cancer 
Society a descubri cu muhernan cu ta pasa 
mas cu 6 ora pa dia di nan tempo liber sinta, 
tin 10% mas chens di haya cancer cu muher- 
nan cu ta sinta menos cu 3 ora pa dia den nan 
tempo liber. 

E muhernan aki tabatin mas posibilidad tambe 
di desaroya cierto tipo di cancer manera mul- 
tiple melanoma, cancer di ovario y cancer di 
pecho. 

P’e mayoria di hende homber estudionan a 
mustra cu sinta hopi no ta aumenta nan posi- 
bilidad di haya cancer. 

E estudio aki a wordo realisa bou di 77.462 
muher y 69.260 homber registra n’e American 
Cancer Society. Serca e muhernan e estudio a 
dura un averahe di 15.8 aña y serca e homber- 
nan e estudio a dura un averahe di 13.2 aña. 
E scientificonan a compara cuanto ora e per- 
sonanan a pasa sinta den nan tempo liber cu 
e risico di desaroya cancer. 

Ningun di e participantenan tabatin cancer ora 
cu a cuminsa cu e estudio. 

Entre 1992 y 2009 como 12.236 muher y 
18.555 homber a wordo diagnostica cu cancer. 
Serca muhernan a bin dilanti cu muhernan cu 
sinta 6 ora of mas pa dia durante nan tempo 
liber ta gelink cu un posibilidad di 65% mas 
chens pa haya multiple melanoma, 43% mas 
chens pa haya cancer di ovario, 10% mas chens 
pa haya cancer di pecho y 10% mas chens 
pa haya cualkier tipo di cancer compara cu 
muhernan cu ta sinta 3 ora of menos pa dia 
durante nan ora liber. 

E posibilidad pa aumento serca e muhernan a 
keda mescos despues cu a ahusta e cantidad 
di actividad fisico, BMI, edad y otro factornan. 

Pa hende homber si tabatin diferencia: Sinta 
dimas ta aumenta e posibilidad pa haya 
cancer solamente serca hombernan obeso. 
Estudionan anterior a mustra un link entre e 
cantidad di tempo cu un hende ta pasa sinta y 
edad hoben di fayece, hasta p’esnan cu tin mas 
actividad fisico. 

American Cancer Society ta recomenda adul- 
tonan pa tin sikiera 150 minuut di ehercicio 
modera of 75 minuut di ehercicio intenso pa 


siman, preferible 
parti over di hent< 
man y tambe ta c< 
pa sinta lo menos p 

Consehonan facil p 
malisa e tempo sint; 
ehempel: 

Na cas: Wak tele 
para, mientras ca 
dobla bo pañanan 
Na trabou: Parke< 
leu posibel di bo d 
cion ya asina bo t 
mas; Keda para d 
cu bo tin conferenc 
Keda para durar 
unionan cortico; 
cana cada ora pa si 
Den cuadro di nos c 
preveni Cancer Hu 
Fonds Aruba ta en 
yuda un persona r< 
cancer: Mantene \ 
saludabel, Movecio 
ular y Come Salud; 

Si bo kier mas infi 
cion, por pasa libre 
na nos Centro di In 
cion na Spinozast 
net patras di Wat< 
na Playa of por t 
nos Facebook Koi 

Sorteo Big Wheel Lottery 
04 October 2015 


Diario: 

5970 - 3873 - 5245 

Super4: 

1903 

4skina Diario: 
5055 

Unda bo placa ta 

SIGUR! 


Sorteo Big Wheel Lottery 

03 October 2015 


Diario: 

9440—1635—1877 

Corsow: 

6941—0638—3654 

Super4: 

3485 

Flamingo: 

2880—5162—8501 

Smarty: 

7219-4842—8643 

Dayly: 

4600 6873 5448 


Undabo placata 
SIGUR! $ 







Wendy # s ta 
anuncia cu 
Wendy # s 
Palm 
Beach 
ta habri 
despues3 
siman sera 




PA tur fiel cliente nan kier anuncia cu Wendy’s Palm Beach ta dunando servicio y 
ta disculpa pa nan apariencia como cu Wendy’s Palm Beach ta bou di remodelacion. 
Pues pueblo di Aruba pasa disfruta di e BBQ Pulled Pork cu ta nos sandwich di 
momento na un di Wendy’s su 4 restaurantnan situa na Palm Beach, L.G. Smith 
Boulevard,San Nicolas y Tanki Leendert. 

Wendys ta habri tur dia di 10’or di mainta te cu l’or di marduga. 

Pa mas informacion y diferente promocion por bishita Wendy’s Aruba su facebook 
page. 

Know that’s Better. 

Departamento di Cultura 
Aruba ta informa 


DEPARTAMENTO di Cultura Aruba (DCA) a tuma nota cu for di siman 
pasa pa ser exacto diahuebs atardi cierto informacion incompleto relaciona cu 
nos historia a aparece riba su website: www.cultura.awy di cual tabata circula 
riba Facebook. 

DCA ta distancia su mes di e informacionnan aki y ta asumi tur responsabi- 
lidad pa realiza un investigacion tocante e situacion incorecto aki. 

Lo busca tur forma posibel pa wak con e informacion aki a wordo publica y 
lo tuma tur e pasonan corespondiente pa evita cu esaki lo bolbe sosode. 
Director y staf di DCA ta lamenta di e sucedido aki. 


IBiSA to felicita tur Moestro: 

5 Di october ta # Dia Mundial di Maestro # 



To 4^rtok is U kwvwvrt beirtq. 

lives ivis «vissiort y v.^saL 4^/ U' kortov 
rtobilhkj ArtJl pAssiort. 


CU e slogan: “Empowering teachers, 
building sustainable societies” (Ca- 
pacitacion di maestro, construccion di 
comunidadnan sostenibel), UNESCO 
ta celebra dialuna 5 di october 2015. 


‘UN World Teachers Day’ ta celebra e 
rol cu maestronan tin den nan trabou 
di duna un educacion di calidad riba 
tur nivel. Esaki ta permiti tanto mucha 
como adulto di tur edad pa siña par- 
ticipa y contribui na nan comunidad y 
tambe na sociedad global. E fecha aki 
ta wordo celebra desde 1994. 


E obhetivo di e dia aki, esta 5 di oc- 
tober como ‘Dia Mundial di Maestro’ 
ta celebra y destaca e contribucion 
di maestronan pa cu enseñansa y e 
desaroyo di muchanan rond mundo. 
Cu e slogan scogi e aña aki, UN kier 
reconoce cu maestronan no sola- 
mente ta un medio pa implementa 
metanan di enseñansa, sino cu tambe 
nan ta e clave di sostenibilidad y 
capacidad nacional pa logra siña 
y crea comunidadnan basa riba 
conocemento di balornan y 
etica. 


Happy 

WORLD 


Instituto Biba Saludabel y 
Activo, IBiSA como depar- 
tamento gubernamental cu 
ta traha cu maestronan 
tanto riba tereno di de- 
porte como di salud, ta 
felicita tur maestro di 
Aruba riba nan dia. 

Kiwanis Club ofAruba a instala su Directiva 2015-2016 

Marjory Clark a bolbe haya confianza pa 
sigui na timon di Kiwanis Club of Aruba 



KIWANIS Club of Aruba, cu a celebra su 50 
aña di existencia, a instala su directiva pa aña 
2015-2016 durante un cena na Hilton Hotel. 
Durante e anochi aki e miembronan, den 
compania di nan acompañante y demas in- 
vitado, a presencia un ocasion importante 
di e prome Kiwanis Club funda na Aruba. 
P’e di dos termino a keda re-eligi como 
Presidente, Marjory Clark, kende durante 
su discurso a elabora, con el a duna bon bini 
n’e buelo KCA 50 y cu awor e momento a 
yega pa informa con e biahe aki a transcuri. 

E aña Kiwanistico a inicia cu e preparacionnan 
pa celebra e 50 aniversario y tambe e DICON a 
tuma lugar na Aruba. E prome stop tabata cele- 
bracion di “Intemational Children Day” na Puis 
X School, y cu Pasco den porta a sigui e di dos 
actividad; “Pasco den Bo Bario” na St. There- 
sita Center San Nicolas y “Chistmas Lunch” na 
Imelda Hof. Ambos proyecto tabata exitoso, 
mirando e sonrisa riba e cara di e muchanan. 


Den e prome luna di e aña, a celebra 100 
aniversario di Kiwanis Club International 
hunto cu tur Kiwanis Club y SLP’s na Aruba. 
E siguiente destinacion tabata e celebracion 
di 50 aniversario di Kiwanis Club of Aruba dia 
20 di februari. 

E celebracion no tabata totalmente completo 
den e espirito di Kiwanis Club of Aruba, si no 
haci entrega di algun checky donacion a wordo 
entrega na Fundacion Respetami, Fundacion 
Ban Uni Man Pa Cria Nos Muchanan y Funda- 
cion Pa Nos Muchanan. 

E siguiente stop tabata e “Elderly Party”na 
Huize Maristella, unda nos grandinan a goza 
di un bunita programa special hinca den otro 
pa nan. 

Di eynan e aterizahe tabata sano y salvo 
n’e Golf Tournament na Divi Links, cu ta 
un actividad importante pa recauda fondo, 
cu locual a recauda a bay na Social Foun- 
dation di Colegio Arubano San Nicolas. 
E club a participa na K-One Day, a or- 


ganisa e “Competencia di Flie” y tambe 
“Back to School Project” conhunta- 
mente cu Kiwanis Club of Palm Beach. 
Pa por tin e fondonan pa sigui cu e proyec- 
tonan den comunidad, recientemente a tene 
e acontecimento di recaudacion di fondo 
mas grandi di aña, cu t’e exitoso “Wine Gala” 
cu e biaha aki tabatin e tema di “Oxygen”. 

Presente riba e anochi di cena aki, tabata e 
Lieutenant Governor, Roselyne Leon, kende 
a entrega un Award na Marjory Clark, pa su 
trabounan cu el a eherce durante e aña Kiwan- 
istico 2014-2015. 

El a felicita y gradici tur e directornan pa nan 
bon trabou y ta contento cu tin hopi entusiasmo 
den e directiva. 

Siguientemente LG Roselyne a efectua e acto 
di instalacion y e directiva cu a keda instala 
ta; Marjory Clark-Presidente, Ryan Kock-Vice 
Presidente, Guito Croes - Segundo Vice Presi- 
dente, Norma Brinkenberg-Secretario, Daniel 

Driessen-Tesorero, Edbert Schwengle -Presi- 
dente Saliente. 

E siguiente directornan a wordo instala tambe 
durante e anochi aki: Bob Spellen, Tessely 
Koolman-Ranis, Oslin Ismail, Aurora Dijkhoff, 
John Every, Shurby Ranis y Edalitza Weller. 

Kiwanis ta un organisacion global di boluntario 
dedica na cambia e mundo y tin como lema: 


Sirbiendo e muchanan di mundo. 

Kiwanis Club of Aruba ta activo den e comuni- 
dad Arubano desde 1965. Pa mas informacion 


di Kiwanis Club of Aruba y of su actividadnan 
por acudi na www.kiwanisaruba.org . Tambe 
por bishita www.kiwanis.org 



ñ 1 


fcdf 


-Mainta 


www, facebook.com/awemainta 

Estrella Taekwondo ta 
felicita dos di su atletanan 
cu nan certificado di DAN 




ESTRELLA Taekwondo Center bao guia di Marcelino Robert y Leo Dirks kier a felicita Andrew 
Lopez cu su 2e Dan y Marianne Lopez cu su le Dan. 

Dia 26 september ultimo, nan a ricibi nan diploma di Aruba Taekwondo Bond. 

Estrella Taekwondo Center completo ta manda un pabien p’e dos atletanan aki cu nan dedicacion 
na Taekwondo, for di aña 2010 nan a cuminsa train cu Estrella Taekwondo Center. 

Un danki na Kyobumnim David Dubero pa a yuda train e dos atletanan aki. 

Un biaha mas, Andrew y Marianne Lopez y nan famia hopi pabien cu boso logro. 

ARUBA Table Tennis 
Association lo ta anfitrion 
di Dutch Caribbean Tour- 
nament 2015. Esaki lo 
tuma lugar diahuebs 8 di 
october te cu diasabra 10 
di october na Sporthall 
Betico Croes. 

E torneo lo conta cu par- 
ticipacion di Corsou, Bo- 
naire, Surinam y Aruba. 
Categorianan cu lo ser 
hunga ta Ull, U13, U15, 
U18, open y masters. 

E torneo lo cuminsa dia- 
huebs 14:00 cu teams. 
Anochi 19:00 lo tin aper- 
tura oficial. 

Diabierna 9:00 pa 12:00 
lo continua cu teams. At- 
ardi 16:00 lo cuminsa cu 
singles. Esaki lo sigui te cu 
10 or di anochi. 

Diasabra mainta 9or lo 
sigui cu singles y pa 12 
or lo tin otorgamento di 
premio. 

E seleccion di Aruba tin 
varios luna ta prepara 
fuerte p’e torneo aki. 

Nos ta invita pueblo di 
Aruba pa bin apoya nos 
seleccion di tenis di mesa 
na Sporthall Betico Croes. 

Federocion di Ajedrez Arubo o 

Anuncia di 9 edicion di e torneo internacional: 
The Aruba Chess Challenge (2015) 



FEDERACION di Ajedrez Aruba (FAA) tin e suma placer di anuncia 
cu di 8 pa 11 di october proximo lo organisa e di 9 edicion di The Aruba 
Chess Challenge (2015) cual lo tuma lugar den Conference Room di 
La Cabana Beach Resort and Casino. 

E torneo aki t’e unico torneo internacional di ajedrez na Aruba cual 
ta ser reconoci dor di FIDE, e Federacion Internacional di Ajedrez. 

Banda di e competencianan di club cu FAA ta organisa henter aña pa su 
miembronan hubenil y adulto, mas 3 torneo nacional y participacion 
na torneonan internacional, ta importante pa tin bo propio torneo 
internacional reconoci pa FIDE. 

Desde e prome edicion di ACC, cada aña e torneo a crece y ta impor- 
tante pa den futuro cercano yega na organisa un torneo internacional 
mas grandi riba nivel regional, manera un CARIFTA, un Panamericano 
of un Centro-Americano y Del Caribe, cu ta den planificacion di FAA. 

Den e Aruba Chses Challenge 2015, lo ta bay tin tres gurpo, cualnan 
lo ta un Open Group, mientras cu e parti hubenil lo ta dividi den un 
Grupo di U-18 y uno di U-12. 

E aña aki pa di dos biaha lo hunga un total di 7 buelta riba 4 dia den 
e Gruponan di Open y U-18. E edicionnan anterior tabatin 5 buelta y 
tabata ser hunga riba 3 dia. 

E Grupo U-12 lo hunga 9 buelta, manera e edicionnan anterior. Den 


Open y U-18 lo haya 90 minuut mas 30 seconde di incremento pa 
movida, mientras cu den U-12 lo haya 30 minuut pa banda. Lo hunga 
segun reglanan internacional di FIDE. 

Den Open Group tin un total di $1850 na premio cash cu por ser gana, 
mientras cu den tur tres grupo e prome tres lugarnan lo ricibi un copa. 
FAA a dicidi di pone prijsnan extra disponibel den e parti Hubenil unda 
cu e mihor hungador di e categorianan infocial di edad U-16, U-14, 
U-10 y U-8 lo haya un trofeo. Te awor aki tin hungadornan di 4 pais 
a inscribi (Aruba, Corsou, Suriname y Venezuela) y e meta ta pa yega 
na un total di 80 participante (20 den Open y U-18 cada un, mientras 
kier logra di tin 40 participante den U-12). 

Ultimo dia pa inscribi ta diamars awor, dia 6 di october, entre 7.00 pa 
9.00 pm na Club di Ajedrez situa na Nieuwstraat 11. 

E arbitro internacional di Venezuela, FA Ulises Hernandez, lo fungi 
como arbitro principal, mientras cu e arbtironan asistente lo ta sr. 
Maurits Dijkhoff y sr. Jean-Pierre Lesire. 

FAA kier a invita tur hungador di ajedrez cu no a inscribi ainda, pa 
haci esaki y alabes kier a invita tur amante di e deporte Rey di Mente 
pa bishita e di 9 edicion di The Aruba Chess Challenge. E torneo aki 
por ser organisa danki n’e ayudo financiero di Comision di Subsidio 
na cual FAA kier a extende un palabra grandi di gratitud. 

Grandioso encuentro di 
futbol Aruba Vs Corsou 



ARENA tricolor tawata dos dia 
full yen cu fanaticonan di futbol 
pa gosa di bon wega di futbol 
hubenil. 

Diabierna atardi den un partido di 
kita sombre Dakota y Scherpen- 
heuvel ta empata 1-1 den U17. 
Despues ta RCA InselAir Aruba 
ta gana 2-0 di Scherpenheuvel 
U15 den un wega basta fuerte. 
Diasabra tabata festival di futbol 
ora a ranka sali cu RCA Subway 
derotando Scherpenheuvel U13 
4-0, sigui pa Estrella U15 cu ta cay 
venci 2-0 vs Corsou. 
Scherpenheuvel ta sigui riba bon 
racha ganando RCA Interprint 
3-1 den U17 pero den e bataya 
mes mes U20 RCA Welcome Back 
Snack ta derota Scherpenheuvel 
3-1. 

Un wega di masha caliber ya cu 
riba veld tabatin hungadornan 
divicion honor Aruba y Corsou. 
Pabien na Calin Lacle, Arleen 
Oduber, Irene Dake cu a forma 
e comision organisatorio y danki 
na tur referees cu a copera y n’e 
gran fanaticada cu a pasa gosa na 
Solito sin lubida Arubus pa nan 
contribushon. 

DIAHUEBS anochi tabatin un re- 
union di Brazil Taekwondo Stichting 
hunto cu e mayornan di e atletanan 
di e team di Train Hard Fight Smart y 
a atende varios punto. 

Asina p.e. Brazil Taekwondo Sticht- 
ing a duna di conoce cu e atletanan ta 
central den tur cos. 

Alberto Klabér a presenta e relato 
financiero di Korea. Esaki a keda cla 
porfin, mirando cu e relato a wordo 
perdi y mester a haci tur cos di nobo. 

Un cos ta sigur, Brazil Taekwondo ta 
bay Korea na aña 2017 atrobe. No ta 
sigur cu cuanto atleta si ainda, pero 
bay ta bay cu ayudo di ex campeon 
mundial Henk Meijer un biaha mas. 
Awor ta wardando p’asina Jones Pub- 
licidad bisa ki dia e calendernan di aña 
2016 ta cla p’asina cuminsa recauda 
fondo cu esakinan. 

Awor cu Pasco ta yegando a cuminsa 
cu e preparacion di esaki y e mayor- 
nan ta central pa nan mesun yiunan y 
mester a discuti algun punto. E aña aki 
tin mas cos planea p’e Cena di Pasco di 
Brazil Taekwondo y mester keda cla na 
tempo cu tur esaki for di awor caba. 
No tin espacio pa eror mirando e 
planeamento cu tin caba hinca den 
otro. Awor cu tin mas mayor, tin mas 
taakverdeling pa logra haci mas cos 
p’e muchanan. 

A presenta tambe e lista di e cantidad 
di hendenan cu kier bay Corsou p’e 
TK5 di dia 27 di november unda e 
team infantil y junior ta bayendo pa 
representa Aruba. Esaki ta di 4 aña 
consecutivo cu Corsou ta organisa e 
TK5 y Aruba ta central cu su team di 
tur aña cu ta wordo forma pa algun 
scolnan di Taekwondo hunto cu Clif- 
ford Rasmijn cu ta train tur di nan. 
Awor tin un team ta bayendo Trinidad 
& Tobago p’e G1 Open di Trinidad & 
Tobago. Tambe a presenta e lista di 
actividad di aña 2016. 

Mester warda ainda riba e lista di 
actividad di aña 2016 di WTF p’asina 
wak na unda tur lo bay biaha cu e 
team di Train Hard Fight Smart, pero 
locual t’e car wash, BBQ y food sale lo 
sigui tur luna, cuminsando na luna di 
maart 2016 pa por recauda fondo p’e 
muchanan por biaha representando 
Aruba internacionalmente. 


Brazil Taekwondo Stichting 
a duna relato financiero di 
su biahe pa Korea 

Aruba Softball 
Bond ta participa 

Playoff Femenino lo continua 
despues di vakantie 



ARUBA Softball Bond ta partici- 
pa cu Playoff Heineken Femenino 
lo continua diabierna, diasabra y 
diadomingo despues di vakantie. 
Manera ta conosi cu e promer 
buelta di Playoff a termina. Jag- 
uars Vitamin Water ta gana serie 
contra Tanki Leendert Pico Bello 


2-1 y ta avansa. 

Eagles kende a termina campe- 
onato na promer puesto ta perde 
su serie contra Aruba Bank Lady 
Tigers 2-1. 

Aruba Bank Lady Tigers ta pasa 
pa final y ta bay drumi warda e 
ganador di e serie nobo di best out 


of 3 entre Jaguars Vitamin Water 
y Eagles. 

Pues e serie aki lo inicia diabierna 
despues di vakantie y lo hunga 
diabierna , diasabra y si mester 
diadomingo p’asina determina 
kende lo pasa pa final pa enfrenta 


Aruba Bank Lady Tigers den un 
best out of (5) p’e titulo maximo 
di campeon 2015 oficial di Aruba. 
Fanaticada keda pendiente pa 
manera school inicia playoff final 
lo continua su curso den su recta 
final. 


X presa P O mes 


Tristo pa mira con nos mesun 
hendenan ta bringa otro na Hulanda 

Po: Z.Coffie 


TA hopi tristo pa mira y tende 
con nos localnan of Antiyanonan 
mes t’esnan cu ta pompa otro na 
Hulanda. Kiermen no tin union ni 
como isleñonan ni como Koninkri- 
jk der Nederlanders cu nos ta y con 
nos derecho ta birando menospre- 
cia pa «vluchtelingen»di paisnan 
cu no ta cay den Koninkrijk der 
Nederlanden. 

Hopi t’esnan cu ta play lief cu 
hende inocente cu ta bin di e isla- 
nan den Caribe den Reino Hulan- 
des y haci maluso di nan poder y 
purba chantagea y pers hende af 
y esakinan como nan no sa di ley 
ni derecho of no ta sigui busca ni 


bringa pa nan derechonan ta hay- 
anan den situacion frega. 

Na momento cu bo wordo exigi pa 
paga algo cu no ta den contract di 
huur of wordo menasa cu nan ta 
benta bo cosnan priva riba caya of 
menasa cu Polis sin algun motibo 
siendo cu bo ta paga netjes bo huur 
y bo borgsom ta momento pa bo 
bay Polis y djey Juridisch loket y 
Gemeente geef esaki dor mesora. 

Pa caba cu e manera di crimi- 
nalidad aki nos tur tin cu acusa e 
personannan aki responsabel di 
actonan contra ley aki y tambe si 
e huur ta 600 euro pa luna of mas 
halto bo ta bay rechtshulp y nan ta 


yudabo cu abogado liber asina t’e 
afperser cu kere cu e ta «get away 
with his game «ta haya sorpresa 
di bida. Es mas si bo tin yiu cu tin 
nanrechtendibayscoletc., tincu 


tin dak etc tin instancia cu ta exigi 
di Gobierno p’e muchanan no por 
ta riba caya ni bou un brug, pakico 
tinAmnesty International, Human 
Rights?? 


Website: 

w ww. awem ain ta.com 


Facebook: 

www. facebook.com/awemain ta 
E-matl: 

noticia @ awe main ta, com 


Tel: 

583-1400 


583-1444 


awe 

Mainta 


#lonline 

Xpresa bo mes 

Idoma Ingles pa ICAO ta 
un obligacion den e trabou 
di "air traffic controllers y 
flight crew members" 

Porlomentorio sr. Dommers mester corgo e consecuencio 
po su octuocion descobeyo contro Ministro Oduber 

Pa: Franklin F .(Frenk) Kock 


FORdi 1 di Januari2008 e “Internation- 
al Civil Aviation Organisation”, esta ICAO, 
a decreta cu tur “Air Traffic Controllers 
y Flight Crew Members cu ta meti of ta 
den contacto cu buelonan internacional, 
mester ta capacita den e idoma Ingles 
como e medio general papia. 

Aki na Aruba un Parlamentario cu ta sos- 
tene e partido AVP den Parlamento, sr. 
Chris Dammers, ta cuestiona esaki bru- 
talmente, dor di manda un carta arogante 
y menasante p’e Ministro di Turismo, 
Transporte, Cultura y sector Primario sr. 
Otmar Oduber tocante e topico aki. 

Den Ingles tin un dicho cu ta bisa: 

"You connot be 
wrong ond strong" 

E dicho aki ta conta sigur pa sr. Dammers 
tambe. 

Ora Ministro Otmar Oduber contesta e 
carta di sr. Chris Dammers por escrito bek 
y informa sr. Chris Dammers cu e no tin 
razon at all, esaki por wordo considera 
como e barco pega di mas grandi den 
politica na Aruba den e aña 2015 di parti 
di e Parlamentario Dammers, kende ta 
sostene partido AVP pa colmo den e forma 
igual cu ex-politico Juan David Irausquin 
(pues oposicion den partido AVP). 

Esaki a trece cune e tempo ey, cu sr. Juan 
David Irausquin ya no ta politico mas. Ta 
premira, cu esaki lo bay sosode tambe cu 
sr. Chris Dammers. 


E actuacion brutal y descabeya di sr. Dam- 
mers lo bira un berguenza di marca mayor 
primeramente pa sr. Dammers mes y p’e 
partido AVP cu pueblo a duna tur sosten 
absoluto den e ultimo eleccion. 

E contesta, esta e carta di e Ministro Ot- 
mar Oduber na sr. Chris Dammers, lo bay 
keda pa semper den file, mustrando sr. 
Dammers con malo e como un Parlamen- 
tario ta haci su trabou c.q huiswerk. 
Ademas den cualkier organisacion of par- 
tido politico cu ta respeta su mes, no por 
tin oposicion. Union, paz comprension y 
cooperacion t’e simbolo di fortificacion pa 
cualkier organisacion of partido politico. 

Aparentemente sr. Cris Dammers no ta na 
haltura of no kier componde esaki? 

Casi sigur pa cu e blunder cometi aki, sr. 
Chris Dammers, mester bay carga tur e 
consecuencianan cu esaki lo bay trece 
cune. 

Sr. Chris Dammers mes por tuma honor 
na su mes y retira como Parlamentario 
di Aruba. Esey lo ta tremendo bon no 
solamente p’e partido AVP, pero tambe 
pa Aruba en general. 

Esaki sr. Christaan Dammers por hacie 
solamente si e ta un homber c.q politico 
para den su zapato, y cu si e tin principio 
y wesu di lomba. 

Na su turno, nos flagrante Ministro 
Presidente di Aruba, alabez e lider di e 
di partido mas grandi di Aruba mr. Mike 
Eman, tin un huiswerk pa haci awor 
y mester actua pa libera Partido di Pueblo 
Arubano (AVP) di e sorto di politico me- 
diocre asina. 


Fundacio 
Telecomunic< 
un grand 



DIAHUEBS durante un conferencia di prens 
nan den Telecomunicacion (FSTT) ta inform; 
di october riba parkinglot di SETAR Seroe Bla 
FSTT ta un fundacion cu pa algun aña caba 
recauda fondo pa yuda comunidad. Y p’esey 
fundraising event cu lo ta dedica na yuda 2 ii 
Kruis (Cruz Cora) y Mary Joan Foundation. 
Porta ta habri for di 6or pa disfruta di e ambiei 
6or y e lo cuminsa 8or. Lo ta un anochi yena ci 
un Car Show y Dino Jump pa nos muchanan. 
encargo di Rode Kruis. 

Alabez Cruz Cora lo tene un FoodDrive di cu 
den necesidad cu cada dia ta creciendo. Cur 
Kruis ta pidi ta e.o.: Aroz; sucu, te, lechiy lech’ 
corned beef, potham etc.), macaroni, pindak 

n Social di Trahadornan den 
ncion cu un fundraising event cu 
lioso bingo como main event 


a Fundacion Social di Trahador- 
a di un grandioso evento dia 31 
inco. 

l ta haci diferente actividad pa 
■ tambe FSTT ta organizando e 
nstancia importante cu ta Rode 

nte. P’e bingo por registra desde 
n diferente actividad, entre otro 
. Nos lo tin un tremendo bar na 


iminda pa por sigui yuda esnan 
ninda y/o articulonan cu Rode 
i cofi, cuminda di bleki (manera 
aas, sopi continental, hariña di 


funchiy dipan, pan, conrflakes, spaghetti, quackerpap, azeta, manteca, habon 
di baña, mistolin, mop, papel sanitario, clorox, tang, babyfood, lech’i baby, 
pampers y wipes. 

Mary Joan Foundation lo tin un suculento cushina y un wine tasting booth. 
E winetasting ta di un biña nobo AIX Rose di Francia cu a duna di nan banda 
pa coopera cu e evento. 

Tambe Fundacion BOB (Bevolkings Onderzoek Borstkanker) cu lo tin cake 
sale station dushi prepara. 

Ticket pa bingo ta Afl.10 y ta obtenibel na Cruz Cora y su boluntarionan, na 
Mary Joan Foundation y miembronan di FSTT. E Bingo lo tin awg. 5500 na 
premio y tambe nos lo tin rifa y tremendo doorprize. 

Musica lo ta den man di Rincon Boys y Steel Edition. FSTT ta invita pueblo 
di Aruba pa sostene e actividad cu un man, cumpra un ticket di bingo of bin 
pasa un momento alegre dia 31. Y como cu ta Halloween, lo tin un premio p’e 
mihor costume. 


Servicio pa 
Comunidad 


^AVMainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: Dakota N.V. 

Pariba di Brug: Centro Medico 
_ KLV _ 


Dokter na Warda 


Pabou di Brug: N/A 
Pariba di Brug: N/A 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Cas Editorial 


Ihu 

* Media 

I ir»<i.« 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 

Partnerncm a firma contracto 
di huur cu MFA Noord hunto cu 

Prome Minister Eman 


DIABIERNA mainta a firma contracto cu 
stakeholdernan cu ta establece un oficina 
den Edificio Multifuncional na Noord (MFA- 
Noord) y Ministerio di Asunto General bou 
encargo di Minister di Asunto General, Mike 
Eman. 

AZV, MedLab, Aruba Bank y Calloway ta bay 
brinda servicio for di MFA-Noord pa aproxi- 
madamente 20 mil habitante di e districto for 
di e MFA aki. 

MFA-Noord t’e prome Edificio Multifuncional 
cu a keda completa, for di un serie di 5, cu ta 
sede di Hulpbestuurskantoornan, pero tambe 
otro servicionan importante y paticular p’e 
districto. Tambe e MFA tin infrastructura pa 
duna les y eventonan cultural. 

Prome cu e acta firmamento a tuma lugar, 
Prome Minister Mike Eman a expresa su satis- 
faccion grandi cu e MFA ta cla y den operacion 
completo. 

“Esaki ta un momento di hopi satisfaccion pa 
mira cu un vision cu nos a pone nos dilanti na 
momento cu nos a dicidi di crea e espacionan 
nobo aki pa servicio di barionan, poco-poco ta 
haya e contenido tambe.” 

E edificionan aki, segun a ser bisa, a wordo 
construi pa ubica Oficinanan Auxiliar di Go- 
bierno den un edificio cu ta acomoda tanto e 
clientenan pero tambe e trahadornan, den un 
forma mas placentero. 

Na su yegada na MFA Noord, e mandatario a 


combersa cu diferente ciudadano, kendenan 
a expresa di ta masha contento cu e edificio di 
MFA ta uno hopi agradabel pa haci nan pago- 
nan of cumpra algo di come. 

For di fase di planificacion caba, a segura cu e 
mester inclui servicionan comunitario, servi- 
cionan cu ta importante pa tin den e bario, y 
esaki ta cumpliendo cu nan tambe. 

Gobierno, por medio di Prome Minister Mike 
Eman, a firma e contract di espacio cu ta wordo 
gehuur cu: Aruba Bank; Calloway (cafetaria); 
MedLab (Servicio di Laboratorio); AZV y Ser- 
vicio di Impuesto. Pero tambe tin pendiente 
un oficina di sicologo pa mucha. 

“Mi kier a felicita e empresa y institutonan cu a 
tuma e reto pa bay den bario y duna un mihor 
servicio. Despues nos ta bay pa Paradera, Sava- 
neta, Sta Cruz y San Nicolas,” e mandatario a 
señala y a gradici e team di MFA cu ta haciendo 
un tremendo trabou p’e bario. 

Prome Minister Eman a expresa e deseo cu e 
espacionan habri wordo uza tambe dor di fun- 
dacion y organisacionnan non-gubernamental 
di e bario pa yuda fortifica e trabounan di 
bario, na bienestar di e ciudadanonan. 

Ya caba por a scucha cu cantidad di persona 
cu ta haci uzo di servicio di Oficina Auxliar 
(Hulpbestuurskantoor) a aumenta. 

E apertura oficial di e edificio aki lo tuma lugar 
denter di algun siman ora cu haya su nomber 


oficial, e mandatario a splica cu e MFA tabata 
e nomber di e dossier. Cada un di edificionan 
aki lo haya nan propio nomber. 

AZV su vocero, Solange Tchong, a expresa cu 
for di awor nan ta mira exito di e servicio den 
bario di Noord. Mas si mira cu AZV tin 18.000 
cliente den e area aki. 

“E ta algo unico y nos ta contento di por ta den 
Noord y cu mas hende haci uzo di e servicionan 
aki.” 

Otro compania estableci aki den ta Calloway, 
kende a wordo representa pa Francisco May- 
orga, kende a expresa cu nan ta contento di 
a haya e chens di brinda nan servicio den un 
edificio asina importante pa pueblo di Noord. 
“Nos ta bay yuda haci e edificio aki placentero 
pa tur esnan cu ta haci uzo di e servicionan aki 
den,” el a bisa. 

MedLab, cu ta ubica na di dos piso di MFA 
Noord ta cla pa cuminsa brinda su servicio 
entrante awe dialuna, segun sra. Anny Jansen 
a splica. 

Nan ta masha agradecido p’e chens cu nan a 
haya di por brinda nan servicio for di e edificio 
strategico aki. 

Aruba Bank di su banda ta bay ubica un ban- 
comatico. “Un gran parti di nos cliente ta biba 
of labora den area di Noord, pa cual pa nos e 
tabata un oportunidad hopi grandi,” Noraiza 
Maduro di Aruba Bank a expresa prome cu e 
firmamento di contracto di huur a tuma lugar. 

Ladronisia di auto 
na ordo di dia 


CENTRAL a manda Polis diabierna 07.26, na un cas 
den Palisiaweg pa un ladronisia y kiebro den auto. Eynan 
e homber V.M. ta bisa cu desconocinan a kibra drenta 
den su auto Mitsubishi Lancer A-33070 color di plata. 
Ladron a kibra e bentana chikito di e porta patras banda 
robes y a drenta den e auto. V.M. ta bisa cu nan a bay 
cu un saco cu algun placa los. E no ta haya falta di nada 
mas. Polis a tuma e keho. 


Homber a causa accidente 


CENTRAL a manda Polis diasabra 07.44, n’e cruzada Emmastraat/Koningstraat, 
pa un accidente pisa. Eynan Polis a mira un Honda color cora fit contra dos auto. 
Polis a mira cu e chofer di e auto ta tene e porta di e auto. Despues e chaufeur 
a pusha e homber y a core bay den Koningstraat. 

Polis a bay su tras y a logra pone riba vlur. E sospechoso tabata hopi agresivo. 
Segun testigonan el a haya un atake di epilepcia. E sospechoso J.D.C.G. naci na 
Colombia di 27 aña, a wordo hiba Poli cu ambulance pa control. Un rato despues 
e sospechoso a bisa polis cu el a hala cocaine y tambe a bebe hopi cerbes. E no ta 
corda nada mas. Despues cu el a wordo controla pa docter a hibe warda di Polis 
pa presenta dilanti Fiscal Auxiliar. Despues a hibe su cas. 


Ladron a drenta 
den Terrace Bar 


Homber Chines haya morto 
den cas 


PATRUYA a bay diabierna 06.30, na Terrace Bar 
na Savaneta pa un kiebro. Eynan e muher A. ta bisa e 
trahado C. a bisa cu desconocinan a drenta den e bar. 
C. ta bisa cu nan a bay cu seis boter di alcohol y tambe 
a kibra uno. Polis a tuma e keho. 


Cas a haya bishita 
di ladron si a 


CENTRAL a manda Polis diabierna 09.00, na un cas na 
Jaburibari pa un ladronisia. Eynan e homber V. ta bisa 
cu desconocinan a drenta den su cas, pero no por bisa 
kico nan a bay cune. 

E lo traha un lista pa pone hunto cu e keho. 


Doño ta laga yabi 
cu tas den auto 


ASISTENCIA di Polis a wordo pidi diabierna 22.20, 
na un sitio banda di e hotelnan pa un ladronisia di auto. 
Eynan e muher S. ta bisa cu un rato ela bay paden y a 
laga e yabi den e auto den e parkinglot. 

Ora cu el a bolbe e auto a disparce. Den e auto e tabatin 
yabi di e auto, un tas cu contenido, un jacket cu Security 
skirbi ariba, y un par di laars. Den su tas e tabatin su 
cedula, bancomatico y 700 florin y su cellular. Polis a 
tum’e keho. 


CENTRAL a manda Polis diasabra 09.44, na un cas den Jarmanstraat na 
unda ta sali un holor sterki di cadaver. Eynan e bisiña di e cas Jarmanstraat 7, 
ta bisa cu pa mas cu un siman e no a mira e habitante. For di e cas tabata sali 
un holor insoportabel. Polis a bay den e cura y a haya un curpa patras di e cas. 
Autoridadnan competente a wordo poni na haltura. Pa mas omenos 10.35,Dr.M. 
de Cuba a constata morto di e homber Lau.W.K, naci na China dia 14 dijanuari 
1934. Dokter no por a constata si e victima a muri di morto natural. Recherche 
y Fiscal Schmidt tambe tabata n’e sitio.Slachtofferhulp a bin n’e sitio. Despues di 
investigacion a entrega e cadaver n’e famia. Ad Padres a bin n’e sitio. Condolencia 
y forsa n’e famia. 


Hobennan menor di edad ta 
horta bisideta di Highrise 
Hotel 

CENTRAL a manda Polis diasabra 16.40, na haltura di Opal, pa ladronisia. 
Eynan Polis a topa cu dos mucha homber sinta banda di otro. Polis a papia cu 
e homber E. kende ta bisa cu un trahado di dje, a mira tres mucha homber riba 
nan bisicleta horta den e area di Opal. 

Ora cu el a yega n’e sitio, el a para e muchanan, pero un di nan a logra core bay. 
E dos sospechosonan M. y L. a keda wanta. E sospechosonan a bisa cu nan a 
sconde e bisicletanan den mondi. Despues E. a yama Polis. Polis a detene nan 
tur dos y a hiba nan warda y entrega nan na Departamento di JZP, mirando cu 
ta trata di muchanan menor di edad. Despues a resulta cu e muchanan a horta 
cuatro bisicleta di un Highrise Hotel. E caso ta den investigacion. 


Homber no 
kier perde 
su dolar 
falso 


DURANTE patruya diasabra 02.20, e homber 
M.L. a para Polis y ta bisa cu e trahado di bar di 
Java Bar a coy su 100 dolar y no kier dune bek. 
E trahado di bar tambe a bay cerca Polis y a bisa 
cu e shen dolar ta falso y a entregue na Polis. 
Polis a tume y a splica M.L. cu e no por haya e 
placa falso bek. 

Segun Lider honorario Nelson Oduber durante 
Congreso 2015: 

"Ora ÁVP goberna nan ta laga 
pata pata di debe y Áruba na 
werki anto MEP tin cu bin pa 
ruim op de boel" 



LIDER honorario, sr. Nelson Oduber den 
su discurso durante Congreso 2015 di MEP a 
elabora rib’e lema y programa di campaña pa 
eleccion 1989, esta “Un futuro briyante pa un 
y tur”. 

Aki el’a mustra rib’e similaridad cu e lema 
actual “Solo ta sali pa nos tur” y cu mester mira 
esaki den contexto cu ora MEP goberna, Solo 
ta sali pa un y tur, pero ora otro goberna ta pa 
previlegiado, pa family, friends and lovers. 
Nel a trece padilanti cu den e periodo di 
Gabinete Eman 1 (1986-1988) Aruba a conoce 
Mafianan Italiano, garantianan y debenan 
astronomico. 

Tin partido politico, ora nan goberna nan ta 
laga pata pata di debe y Aruba na werki, anto 
MEP tin cu bin pa ruim op de boel, pa despues 
nan bisa pa no vota pa MEP pasobra MEP ta un 
partido di medida. 

MEP no ta goberna pa awe so 
MEP no ta un partido di medida, pero nos ta 
un partido di hendenan responsabel. Ora nos 
goberna, nos no ta goberna pa awe so, nos ta 
goberna pa mayan y despues, p’e Aruba cu nos 
tin cu laga, si nos bay for di gobierno, cu nos a 
laga Aruba den un bon direccion, un Aruba cu 
un credibilidad financiero cu un desaroyo unda 
tin trabao y unda cu tin felicidad p’e pueblo. 
Solo mester sali pa un y tur, ya cu Aruba no ta 
di un grupo so cu a gana eleccion y tampoco 
di medionan comprometi cu ta yuda manipula 
pueblo. 

Enfaticamente Nel a mustra rib’e hecho cu bo 
no por manipula y gaña y p’asina gana eleccion 
y unabes den gobierno bo ta haci y deshaci. Un 
pais mester wordo organisa y bon administra. 
Un pais su gobernacion no ta diferente di un 
famia. Bo no por haci y deshaci cu e pais. E no 
ta di bo, e ta di nos tur. 

Elogio pa gobiernonan di MEP 

Mas aleu Nel Oduber a elabora rib’e 4 
Gobiernonan cu el’a guia. Tur e indicadornan 
economico, tur e rapportnan di IMF, Fitch, 
Standard & Poor’s a duna elogio so pa locual 
MEP a haci p’e pais aki. 


Tambe Nel a amplia rib’e relacion cu 
Hulanda. Entre otro MEP mester a lucha 
pa haya e 250 miyon florin di Plant N.V. 
ya cu Hulanda kier a keda cu e placa aki. 

Ora MEP ta den gobierno, nos por tin 
friccion y discusion cu Hulanda, a base 
di argumento. Pero hamas Gobiemonan 
di MEP a haya supervison manera cu 
tin awor aki. Ta bisto pa un y tur cu 
nos a yega den un situacion cu bo tin 
actualmente un Gobierno bao curatela, 
un Gobierno dirigi dor di CAFT y 
Hulanda. 

Aclamacion como lider di MEP 

Den e ultimo parti di su discurso Nel a 
papia rib’e cualidadnan di nos Lider sra. 

Evelyn Wever-Croes. Nel tabata enfatico 
y a bisa cu nos mester duna nos Lider 
actual un continuidad. 

Y no un continuidad sin mas, pero 
pa su integridad hopi halto, pa su 
inteligencia, pa su perseverancia, pa 
un hende cu organisatoriamente ta 
hopi bon forma y por haci e trabao. 

MEP no ta un partido di dinastia, ni di 
ningun famia. Nos ta un partido cu a 
base di un democracia, un structura nos 
ta eligi y reeligi nos Lider. 

Dilanti henter e publico presente cu tabata 
sumamente entusiasma, Nel a propone sra. 
Evelyn Wever-Croes como Lider di MEP, 
mirando e bunita trabaonan den un tempo 
dificil y cu tur e problemanan cu e pais aki tin, 
e debenan, e refineria cera, presupuestonan cu 
deficitnan hamas bisto den historia, un Banco 
Central morto na soño y un pais cu ta den un 
situacion hopi dificil, cu nos mester por confia 
un hende cu a duna su ultimo 4 añanan n>e 
partido, pa tene e partido mas tanto posibel 
hunto pa nos por wak como partido den e 
mesun direccion. 

Cu tin retonan financiero, economico, social, 
di structura estatal y criminalidad ta un hecho. 
Ta increibel pa bo mira un pais cu no tin 
helicopter cu ta bula riba bo cas mas, cu no tin 
visibility team mas pa cuida nos turistanan y 


nos hendenan, cu no tin radar mas y cu bo por 
drenta sali manera bo kier. 

E pais a bira un bananenrepubliek, kico bo kier 
bo ta haci, pasobra no tin ordo mas. 

Finalmente Nel a declara: 

“Si bo kier un pais cu ordo, si bo kier un 
pais cu hendenan responsabel, si bo kier 
un pais berdaderamente goberna den 
forma democratico, anto bo mester duna 
hendenan cu tin e ingredientenan cu por 
asumi responsabilidad y hiba nos pais den e 
bon direccion”. 

Cu aplauso y gritonan di alegria e multitud 
presente a lanta para y pa medio di aclamacion 
a aproba e proposicion di sr. Nelson Oduber pa 
sra. Evelyn Wever-Croes guia partido MEP pa 
otro cuater aña mas. 

Di acuerdo cu Gerick Croes (MEP) 

Den 6 luna 
Gabinete Eman 
a implementa 
un cadena di 
medida 


Hasta fraccion MEP a presenta 
un mocion cu unanimamente 
a wordo acepta, pero toch 
despues a resulta cu Asociacion 
di Bankeronan a laga sa cu nan 
no por carga e peso financiero 
aki y ta afecta nan operacion 
como consecuencia cu e 
consumidor mes mester carge. 


DEN un periodo di 6 luna Gabinete Eman a 
implementa un cadena di medida. 

Si pueblo para keto y pensa un rato Gabinete 
Eman a ehecuta cu tur forsa riba pueblo 
entre luna di april 2015 y september 2015, 3 
diferente medida: exchange rate margin tax, 
aumento BAZV y introduccion parkeermeters, 
segun Gerick Croes. 

Loke e medidanan aki tin en comun ta cu tur 
di un manera of otro ta pone pueblo gasta mas 
pa despues Gabinete Eman por djo djo cune. 


Hopi cuidadano a kere of kizas 
no ta na altura cu ta haye 
confronta cu e medida aki 
diariamente ora di swipe. 
Normalmente bo sa cu bo ta 
wordo cobra ora bo swipe 
via un machine cu no ta di 
bo banco. Pero loke a bin extra t’e hecho cu 
ora di hasi compras y bo mester paga usando 
cierto machinenan, esaki ta converti e bedrag 
di florin den dolars consecuentemente bo ta 
hayabo ta paga e exchange rate margin tax aki. 

Aunke tin cuidadanonan cu por sa di esaki hopi 
t’esnan cu no ta controla of tira un bista riba 
nan bankstatement cual ta wordo decribi na 
cierto banco como “ERMC fee”. Imaginabo si 
cada biaha esaki keda acumula por ta un suma 
cu bo lo por usa pa otro necesidad. 


Gerick Croes ta bisa cu promer medida 
exchange rate margin tax a drenta na vigor 1 
april 2015. Esaki ta ensera un cobransa riba 
cambio riba moneda stranhero. Den principio 
esaki tabata un gasto cu lo mester a wordo 
carga dor di banconan. 

Es mas mandatarionan di Gabinete Eman a 
priminti cu esaki lo no bai cay riba pueblo. 


Durante tratamento di presupuesto 2015 
pueblo a haya un otro medida regalo cual t’e 
aumento di BAZV. Mester enfatisa cu e promer 
aumento di BAZV a tuma lugar na 1 december 
2014 ya caba esaki a conoce un aumento. Pa 
colmo ora di a introduci esaki e la bai full robes. 
Den e caso specifico aki mester subraya cu e la 
wordo cobra varios luna na un forma incorecto 


cu consecuencia cu tur cuidadano a paga dimas 
y of a wordo cobra inhustamente. E sistema 
cu tanto a wordo critica a wordo aumenta 
pa Gobierno por haya placa bek den caha. Ta 
obvio si cu e accionan di Gabinete Emany AVP 
ta duna indicacion cla cu nan maneho ta uno 
bruha y na cierto forma ta pa castiga pueblo so. 

Segun Gerick Croes, e sed di Gabinete Eman 
pa placa a continua y manera un sopi hasi 
den pura introduccion di parkeermeters a sali 
salo. Realidad ta cu parkeermeters a causa 
un desaroyo negativo pa tanto comercio y e 
clase trahador. E medida di parkeermeters ta 
uno cu ta afecta bo entrada netto na un forma 
hopi brutal pasobra ta 720 florin bo ta kedando 
menos cune pa aña. 

Financieramente e ta devastador p’e clase 
trahador e ta un cobransa adicional cu ta afecta 
e presupuesto individual di tur cuidadano di 
Aruba. Imaginabo e 60 florin ey cu ta bai na 
parkeer hopi t’e famianan cu lo por a gaste na 
compras di fin di luna na supermarket of cubri 
cualkier gasto mensual di nan vivienda. 

Un di e promesanan mas grandi di Gabinete 
Eman tabata pa elimina pobresa na Aruba. 
Awendia e ta obvio cu nan maneho ta uno 
net contrario pasobra a destrui e pais aki 
financieramente y concientemente a opta pa 
bay kibra e cartera di e pueblo humilde. 
Hecho ta cu e poder di compra di tur cuidadano 
ta wordo afecta cu acumulacion di medida y 
Gabinete Eman no ta tene piedad cu esaki. Si 
e mandatarionan aki a cana rond y papia cu 
pueblo lo awe nan por sa cu e medidanan cruel 
y brutal aki ta cabando cu e cartera y calidad 
di bida di e pueblo, Gerick Croes ta conclui. 


Problema cu 
trahador cu 
a kita for di 


trabou 


CENTRAL A manda Polis 
diabierna 12.16, na un cas na Palm 
Beach, pa un maltrato y menasa. 
Eynan un muhe, ta bisa cu su yiu 
homber S.K. di 18 aña, a wordo 
maltrata pa un homber Jamaikino. 


E ta bisa cu e 
homber a dal 
su yiu homber 
cu auto. Esaki 
a pasa un dia 
prome. Mas o 
menos 11.40, 
e yiu homber a 
wordo maltrata 
p ’ e m e s u n 
homber cu un 
pida tubo di 
hero. E homber Jamaikino a dal’e 
duro tras di su nek. Polis a bisa 
e muher cu nan ta bay busca den 
becindario. Durante e buskeda, 
comandante na turno ta avisa 
Polis cu e homber Jamaikino ta 


na warda. Un rato despues, Polis 
a topa cu e victima S.K. cu kier 
duna keho. Polis a mira un marca 
tras di su nek. Polis a consehe p’e 
bay dokter y tuma un declaracion 
medico p’e duna keho. Polis a hibe 
warda. Na warda e homber N. a 
declara cu el a dal a mucha homber 
cu e tubo, durante cu e tabata core 
bisicleta. Esaki a tuma luga den 
Palm Beach, na unda e ta biba. 
Despues e mucha homber a cay y 
el a sigui core bay warda. E conoce 
e mucha homber, como cu e ta un 
ex trahado di dje cu e mester a kita 
for di trabou, como cu cada biaha e 
no ta presenta na trabou. E mucha 
homber ta molesti’e na tur manera 


entre otro cu destruccion y horta 
su cosnan.. E mes kier entrega 
su mes na Polis y tabatin e tubo 
den su auto. Polis a entregue na 
Recherche. E sospechoso ta N. naci 
na Sint Thomas di 32 aña. Mas 
despues 14.03, Polis di Noord a 
bay na un cas na Palm Beach pa 
un destruccion. Ta trata di cas 
di e homber Jamaikino N. kende 
un rato prome a wordo deteni pa 
maltrato. Eynan e ta bisa cu e kier 
bay warda pa papia cu Recherche. 
A resulta cu dos bentana parti 
dilanti di su cas a wordo kibra. 
Tambe e tirenan di e trekker di 
boto a wordo destrui. Central a 
wordo poni na haltura. 






Evelyn Wever-Croes: 

Bunita celebracion di 
dia di nos grandinan 

“Mi ta compromete pa lucha pa un cuido y 
un bida digno pa nos grandinan" 


LIDER di MEP Evelyn Wever-Croes diabierna ultimo a celebra dia 
di nos grandinan na San Pedro Paviljoen. 

Semper ta un placer pa bishita nos grandinan, y especialmente rib’e 
dia aki. Mi ta gradisi tur nos grandinan pa tur locual nan a hasi pa 
desaroya nos pais y cu awor nos por lanta nos yiunan rib’e dushi 
baranca Aruba. Tur esaki danki na nan labor, y nan sudor. 

Mes momento mi ta compromete pa lucha pa un cuido y un bida 
digno pa nos grandinan. Nos mester brinda nos grandinan un bon 
cuido, y ta esey nos mester mas enfermero pa cuida nan, den casnan 
di cuido y na nan propio cas. 

Tambe mester di mas specialista riba tereno di geriatria, esta sepcialisa 
den malesanan di nos grandinan. Nan merece di haya e cuido digno. 
Aspectonan financiero tambe ta hunga un rol grandi, y por lo tanto 
nos mester elimina belasting riba pensioen di biehes, y nos mester 
percura pa nos grandinan no wordo molestia na grandi cu cobransa 
di belasting atrasa. 

Mi ta gradisi tambe tur esnan cu ta traha cu nos grandinan, pa nan 
trabou duro y dedicacion enorme, y nos mester duna mas atencion 
n’e grupo aki tambe di hende homber y muhernan balente cu ta duna 
nan alma y cuerpo na nos grandinan, y mehora nan condicionnan 
di trabou. Nos compromiso cu nos grandinan ta firme, y cu 
determinacion nos lo logra, Evelyn Wever-Croes ta conclui bisando. 

Fraccion di MEP: 

Misterio di aña 2015: 

Gabinete Mike Eman a 
deshaci di e idea di introduci 
e ley di Financial Transfer 
Tax entrante 2016? 


CU E Gobierno di AVP ta un Gobierno yena 
di triki y maldad, tur hende ta na altura di 
esaki caba. Hecho ta cu desde cu nan a sinta 
na november 2009, nan ta manipula tur dia 
cu informacion y den mayoria caso nan ta 
tene e informacionnan atras, scondi y secreto 
mustrando cu nan no ta transparente den 
ehecucion di nan maneho, segun fraccion di 
MEP. 

Asina nos por a mira den e siman ultimo con 
Minister di Finansa Angel Bermudez tambe 
a cuminsa duna informacion mitar mitar na 
comunidad. 

Den un declaracion haci na prensa e Minister a 
trece padilanti cu promer cu e aña aki termina, 
su Gobierno lo bin cu 5 concepto di ley pa 
Parlamento aproba y esakinan ta: 

1. Presupuesto 2016.2. Presupuesto supletorio 
2015. 3. Ley di Reforma Fiscal (ABB). 4. 
Facilidad fiscal pa comercio. 5. Impuesto riba 
number di auto. 

Un medida cruel 

Fraccion di MEP ta haya cu ta hopi straño si 
e informacion manipula aki, ya cu e Minister 
no ta menciona y aparentemente a "lubida” 
completamente cu su Gobierno a acorda cu 
Hulanda y CFT cu nan lo introduci tambe un 
Financial Transfer Tax entrante januari 2016 
y esaki como parti di e 24 medidanan cruel cu 
nan lo impone riba lomba di pueblo. 

E belasting aki (medida nr. 11) ta pa financia 
tur e proyectonan PPP (2.4 biyon florin!) cu no 
tin ningun prioridad n’e momento aki. 

Sinembargo nan a priminti Hulanda cu 
cuminsando na 2016 nan lo ranca 52.3 miyon 
florin, na 2017: 78.3 miyon y na 2018: 78.7 
miyon florin for di cartera di pueblo y esaki 
na momento cu pueblo mester haci cualkier 
transferencia bancario/financiero. 

E Financial Transfer Tax ta un medida cruel, 
caminda cualkier transferencia cu e ciudadano 
haci mediante su transaccionnan bancario, 
standing orders, deposita y lanta placa y paga 
cu su carchi di bancomatico, Gobierno cu su 
dedenan largo ta bay raspa den su cartera. 


Impacto riba economia 

Mester remarca si cu despues di 2018 lo tin 25 
aña mas pa paga p’e proyectonan PPP di Mike 
Eman y su Gobierno y esaki na un suma di 93 
miyon florin pa aña. 

Hecho ta cu tur instancia local y internacional, 

Tjbel 10: KóStén PPP-eOFljbuCtki 


manera Banco Central, Asosacion di Banconan, 
Camara di Comercio, ATIA y tambe IMF y 
CFT a conseha Gobierno pa no introduci e 
medida cruel aki, ya cu esaki lo tin un impacto 
sumamente negativo riba nos economia cu ya 
ta den deterioro caba. 

Awor e pregunta clave p’e siman aki ta, porfin 
Gabinete Mike Eman lo a scucha e consehonan 
valioso di tur e instancianan renombra aki y 
awor a deshaci di e idea di introduci e Financial 
Transfer Tax entrante 2016? 

Si esaki ta e caso, con Gabinete Eman lo bende 
esaki na CAFT y na Gobierno di Reino? Of 
talvez, manera ladron den anochi, nan lo suta 
pueblo y pasa e medida aki toch den oranan di 
marduga di bispo di Pasco/Aña Nobo, esta na 
momento cu pueblo ta drumi? 

Sin duda, tempo lo ta nos mihor maestro 
den henter e misterio aki, fraccion di MEP ta 
conclui. 


Project 

Paymentperiods 

Inveslment 

amount {Afl H 
million} 

Estimnted inngal 

psyment 
(Afl r mMHon) 

Hospital 

29 

253,2 

24,0 

Green Corridor 

25 

297,0 

29,3 

Rlngroad 3 

25 

330 r Q 

32,6 

MFA 

25 

i a,o 

i,e 

IPK (iduefltion 
depl. 


25,0 

2,5 

jfk ccutiinunity 

auditorium 

25 

13.0 

1.3 

I 

New 

MAVO/HAVO/VWO 

25 

ie r u 

l. B 

Total 


954,2 

93,2 


bror ■ C&A 


mGAYENYERLAGENTIE ALA.4TREGELEN' 

2015 

2016 

2017 

201S 

11. Introductie Transfer Tax 

- 

-52.3 

-70 

-78.7 

Sindicato di Maestro di Aruba riba Dia Mundial di Maestro: 



Cada aña e retonan p'e 
maestro ta mas grandi 



gj J2L ? i' H* 


“FORTALECE maestronan, 
construyendo sociedadnan 
sostenibel”, slogan di Unesco pa 
2015. Kico tur esaki kiermen pa 
nos pais Aruba y enseñansa? 

Aki ta pone enfasis con importante 
e trabou di un maestro ta y cuanto 
balor e tin pa un pais. Maestronan 
no solamente t’e base pa logra 
metanan di educacion, pero tambe 
e maestro t’e yabi pa yuda crea un 
sociedad cu capacidad y calidad 
cu ta eleva e pais den su norma. 


balornan y conocemento. 
Maestronan ta forma e futuro 
profeSionalnan cu ta guia e 
futurO generacionnan y nos 
pais. Lamentablemente ainda 
nos maestronan tin retonan 
grandi ta enfrenta tur dia. 
Entre otro calidad di enseñansa 
inferior, diferencianan grandi 
di cada directiva di scol pa 
un pais asina chikito, falta di 
material adecua y actual, falta 
di training y formacion di e 
maestro, falta di mas maestro y 
hopi importante: un status poco 
eleva den comunidad. 
Maestronan tin añanan ta 
warda pa un restructuracion 
salarial cu no tin fin di keda cla pa 
por ser implementa. 

Nos enseñansa ta basa ainda 
riba leynan hopi anticua den un 
mundo practicamente moderno. 
Maestronan ta enfrentando 
retonan grandi caminda 
educacion a tuma over enseñansa, 
esta un sistema educacional cu 
tin e responsabilidad di brinda 
enseñansa, pero acerca tin e tarea 


di educa alumnonan. E peso di 
trabou pa un maestro dia pa dia ta 
birando hopi mas. Pa un maestro 
por funciona optimalmente e ta 
dedica mas di 10 ora sigur pa dia 
dedicando su mes na e.o. duna les, 
atende e alumno, atende reunion, 
traha riba relatonan, prepara 
les pa e dia siguiente, atende 
workshop y curso, haci bishita na 
cas y analisa testnan. 

Esakinan ta djis un parti chikito 
di su trabou cu ta nifica hopi si. Y 
ainda mas e maestro tin cu motiva 
su mes y motiva su muchanan 
den un klas sin airco, cu poco 
ventilacion, den un ambiente of 
infrastructura no sigur, cu poco 
material, sin fondo suficiente pa 
si kier haci un diferencia y hopi 
biaha ora e cana su caminda 
e ta haña murayanan halto cu 
ta practicamente imposibel pa 
surpasa. Un maestro apart di ta un 
educador tin cu eherce e funcion 
di dokter of verpleegster, di polis, 
di psychologo, di trahador social, 
di referee, di dentista, di mama 
y hopi biaha ta victima den un 


sistema inhusto. 

Unda e maestro mes por bay pa 
su derechonan, pa su stabilidad 
emocional, pa sinti su mes sigur 
y motiva pa sigi eherce su trabou 
optimal? Educacion ta hunga 
un rol importante den desaroyo 
humano, social y economico di 
un pais. Pesey Gobierno mester 
inverti mas sin pensa dos biaha den 
enseñansa y den nos maestronan. 
Si nos kier traha na un sociedad 
sostenible y eleva calidad di nos 
pais Aruba, nos mester eleva e 
status di TA Maestro, mehora 
condicionnan di nan trabou, 
drecha nan posicion huridico y 
nan salario y sigi inverti den nan 
formacion. 

Sindicato di Maestro di Aruba kier 
a felicita tur maestro awe riba e 
dia special aki. Gradici cada 
maestro p’e bon trabou di cada dia. 
P’e diferencia cu cada uno ta haci 
serca un alumno, un studiante of 
un colega. Sigi motiva pa eherce 
e trabou bunita aki cu e mesun 
amor, dedicacion y pasion di 
semper. FELIS DIA DIMAESTRO. 



Enconeccion cu Dia Internacional di Nos Grandinan 

Drs. Mervin Wyatt Ras a 
bishita nos grandinan 


RIBA DIA Internacional di Nos Grandinan dia 1 di 
october, Parlamentario drs. Mervin Wtatt-Ras, hunto 
cu fraccion di AVP a bishita Centro di Nos Grandinan 
situa na Palisiaweg. 

E Parlamentario ta considera e dia aki proclama 
dor di Nacionnan Uni un dia pa refleha encuanto di 
e balor di nos grandinan. E aña aki a enfatisa riba 
participacion di nos grandinan den ciudad, social- 
cultural y tambe den tur sentido. Wyatt-Ras ta di 
opinion cu nos grandinan tin diferente facilidad di 
acohida y cu tin cu sigui traha ariba mehora di cuido 
na cas. 

Ademas tin cu inverti den mehora reglamentacion 
pa cu e centronan priva di nos grandinan. 

Tin hopi yui cu no por mantene nan mayor na cas, 
pasobra nan tin cu traha y no tin hende pa cuid’e 
pesey ta di importancia pa regla esaki bon pa 
garantisa calidad di cuido. Wyatt-Ras y su coleganan 
a felicita nos grandinan riba nan dia. 

Partido MEP relaciona cu Dia di Maestro: 

Mester 'Empower' e maestro y no 
mester djis regal # e un appel 


HISTORIA: Desde5dioctober 1994UNESCO 
ta conmemora tur organisacion di maestro. Su 
obhetivo ta pa sostene maestronan y percura 
cu futuro generacionnan ta wordo prepara 
efectivamente dor di maestronan tambe. 
Segun UNESCO, Dia di Maestro ta representa 
un muestra significante di consciencia, 
comprension y aprecio p’e contribucion grandi 
cu un maestro ta haci na educacion y desaroyo 
general di un pais. 

Status di maestro: Di aña 1966 ILO/UNESCO 
a produci un rapport di recomendacionnan 
cu ta atende cu e status di maestro te cu scol 
secundarioy na aña 1997 uno pa docente di scol 
superior y universitario. E recomendacionnan 
ta un set di standard internacional relaciona cu 
e profesionalismo, etica di trabao, estado social 
y material di e maestro. Recomendacionnan 
riba diferente tereno, entre otro training 
continuo, reclutacion, promocion, salario y 
condicion di trabao. 

Training continuo: Nos por constata cu p’e 
ultimo cinco añanan no tabata tin upgrading 
pa maestronan. Loke si tabata tin ta cambionan 
cu ta pone mas presion rib’e maestro. 

Cambio di exigencia pa haci e asina yama 
Colegio toets, sin cu a duna oportunidad 
drechi n’e maestro pa prepara e muchanan. E 


mucha di MAVO mester bay dicidi su pakket 
den tweede caba, sin cu e maestro por prepar’e 
debidamente. Un decision descabeya di 
Minister cu lo perhudica hopi mucha. 

Reclutacion di maestro: E medida di AVP pa 
hisa edad di pensioen di maestro ta pone un 
presion grandi riba maestro. Lo bira dificil p’e 
‘jong’ drenta mercado laboral pasobra e ‘bieu’ 
mester bay cinco aña mas. Riba dje ningun 
maestro no tabata mag di bay cu VUT. Mester 
bin cu incentivanan pa evita cu tur aña ta bay 
Hulanda y recluta maestro. 

Promocion y salario: No tin ningun sistema 
di promocion tampoco cu e maestro por sigui 
den su carera. Den e sistema di salario actual 
tambe no tin incentiva financiero p’e maestro 
desde su 38 aña di edad. Tin un sistema di 
cambio di salario y posicion huridico cu MEP 
a prepara. Un sistema nobo unda, no bo edad 
pero bo ‘performance’, tin incentiva den dje. 
Un sistema cu ta diferencia entre e maestro 
‘nobo’ y esun experiencia. Un sistema cu ta 
reconoce y respeta e profesion di maestro riba 
su mes. 

Condicion di trabao: E aspecto mas pesimo 
actual t’e condicion di trabao p’e maestro. 
Increibel cu no tur scol tin aircondition. Nos 


sa cu esaki no ta un luho mas. Desaroyo 
tecnologico ta manera un ‘ver van mijn bed 
show’ pasobra no tin inversion. E ultimo 
intento di AVP ta negoshi di computer di ex- 
lider di AVP na fin di añanan ’90. 

Material pa traha cu ne den klas, ta danki 
n’e gran esfuerso di cada maestro. No tin 
construccion di scol nobo y renobacion di scol 
exsistente ta tarda añas. E tardansa aki ta trece 
hopi gasto adicional cu ne. 

Solo ta Sali: MEP lo inclui tur maestro den 
formacion di su plan di maneho pa implementa 
e curiculo nacional cu tin. Lo tin preparacion 
debido pa continua cu e prueba nacional 
riba tereno di calculacion y idioma. Lo pone 
upgrading continuo den un sistema di posicion 
huridico nobo. E HAVO/VWO scol na Noord lo 
wordo construi, Colegio San Nicolas lo bay te 
cu VWO-6 y tur HAVO/VWO lo implementa 
HAVO ‘lange traject’ pa nos hobennan di 
MAVO tin mas oportunidad. Cada cabesante di 
scol lo wordo prepara pa traha un presupuesto 
realistico di su scol. 

Danki: Partido MEP ta gradici cada Maestro pa 
su contribucion na educacion di nos hobennan. 
Laga 5 di october ta un dia di refleho riba kico 
mester sosode pa nos tin mihor calidad di 
enseñansa. 

Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. - 
Salmo: 23.1 

Cu inmenso tristeza na nos curazon, pero conforme cu 
boluntad di Dios nos ta participa fayecimento inespera: 



Remigio Eligio Tromp 

Mihor conoci como:" Elio,Licho y Papai" 

*01 -10-1927 - 1-03-10-2015 

Na nomber di su 
Casa: Isabel Tromp Kelly 

Yiunan: Richard 
Eddy 

Fray &Swinda 
Raquel &Tico 
Vivian. 

Edson Sr 

Lyanne 

Gareth 

Rumannan: tMarcialTrompy Famia 

tFrany Tromp & Famia 
tNachoTromp &Viuda Emilia y Famia 
HesusTromp &yiunan 
tRubenTromp &Yiunan 
PanoTromp &Yiunan 
Tina Lacle & Rupert y Famia 
Maria Luyben & Bert y Famia 
JuanTromp"Capan"y Erla 
tBeto Tromp & viuda Ana y yiu 
Manera yiu: Ting Kwok Ng (Cox). 

Erix Feliciana & Gregory Cuba. 

Nieto/a nan: Demy Croes 

Archard & GhislaineTromp 

AldrichTromp 

Arvin Ruiz 

JisseTromp & Shannon Sawyer 
Karen & Viviana Tromp. 

Edson Jr & EdmelyTromp 
Lixianne Feliciana 

Bisanieto: Arvienne Kock ,Andrew & Sarah Sawyer, 
Aydion Croes, ArzianyTromp & Jelixie Beslip 

Su cunan nan y Swanan: 

Maria Maduro & Famia - Pedro Kelly & Famia - Rufina 
Tromp & Famia - Corry Kelly. 

Tromp,Kelly,Maduro,Winklaar,Luidens,Lacle,Odor,Lamp 
e,Zara,Chirino Nevada. 

Amigonan di cas: Jeannine Jacopucci y Lila Fernandez 
Amigonan Taxista & di Paris Restaurant Prim - Franklin 
-Jerry Pardo & Ronnie Petronia, 

Bon Bisijannan : Dake & Ras. 

Bisinjanan di Socotoro y Companashi 
Ex Coleganan di Haven en Loods Dienst & DOW 

Demas Famia:Tromp - Kelly - Vos - Zoodsma - 
Querrero - Angela - Lacle - Rozenberg- Fingal - Ras - 
Coronel - Albus - Becker - Reyes - Maduro - Winklaar - 
Luidens - Croes - Hernandez - Dabian - Ruiz - 
Feliciana - De La Rosa - Salcedo - Koolman - Van Der 
Schoot & Kock. 

Tur Amigonan y Bisinja y Conosirnan. 

Nos disculpa den nos tristesa si nos por a lubida algun 
miembro di Famia o Conocir. 

Adress pa condolencia Aurora funeral Home, Diamars 
October 6 2015 di 7or pa 9or 

Acto di Cremacion ta tuma lugar Diaranson 7 October 
2015 na Aurora Funeral Home 2 PM pa 4 PM despues lo 
continua cu e Acto di Cremashon den seno Familiar. 
Nos ta lamenta cu despues di Cremacion nos no ta 
ricibi bishita di condolencia na cas. 



"Señor ta mi wardador, mi n'tin falta di nada 
Den cunucu di yerba berde e ta pone mi sosega. E 
ta hiba mi na awa trankil, Pa mi bolbe haya forsa". 
- Salmo: 23 

Cu profundo tristesa y conforme cu boluntad di 
Dios, nos ta anuncia cu a fayece cristianamente 



Sra. Vda. Remedios Catalina 
Steenen-Zambrano 

Cariñosamente yama:"Meme" 

*16-10-1938 - 130-09-2015 

Su esposo: tAlfonso Ismael Steenen 

Su yiunan: Alfonso de Jesus Steenen y 

compañera MagdaTromp 
Yahaira Cassandra Steenen 
Yarina Yolette Steenen y esposo 
Brett Matson 

Su nietonan: Serge Aloisy Steenen, Samyra 

Dilys Steenen, Camilo Cyril, Steenen, Yairzihno 
Alfonzihno Matson,Yadel Saulo, Ismanuel, Jacobs, 
Yandray Paolo Jacobs 

Su rumannnan: Sr. vuido Rafael Zambrano M.A. 

Sra.Victoria Rivandeneira y 

esposo Lucio Rivandeneira 

Sra. Maria Luisa Zambrano 

Sra. Estrella Zambrano 

Sr. Luis Zambrano y esposa 

Alcira Cermeño 

Sr. Acisclo Zambrano y esposa 

Jiralda Gonzalez 

Sr. Jairo Zambrano y esposa 

Martha Lucia Martinez 

Sobrino (a) nan: Franklin, Diana, Paul, Giovanny, 
Kathy, Marco, Gisela, Nancy, Luz, Johnny, Jacque- 
line, Surley, Pedro, Suzy, Miosotis, Isabel, Lysandra, 
Vivienne, Rafael, Alexander, Ana Karina, Acisclo, 
Raymond, Cecilia Isabel, Nirina, Luis, Lionel, 

Acisclo Vladimir, Amanda Carolina, Maria Luisa, 
Lizzette Paola, airo Hernando, Fabiana Rosa 

Tur suihanan 

Su primo y primanan na Aruba, Colombia, 
Venezuela, Hulanda y Canada 
Su ayudante: Elizabeth Palacio Rossette 

Famianan: Steenen, Zambrano, Escudero, Velas- 
quez, Kemp, Carti, Quandt, Matson, Joachimsthal, 
Jacobs, Nieto, Aguirre, Cermeño, Miranda, Croes, 
Martinez, Mendoza,Tromp, Barros, Palacio, Zuleta, 
Montalvo, Gomez, Martinus, Sarda, Effer, De 
Ronde, Sneek, Dutcher, Oduber, Mac Daniel, 
Jimenez, Miranda, Krozendijk, Richardson, 
Maduro, Henriquez, Paula, Robles y demas famia 

Ta invita tur amigo, bisiña y conocir pa asisti na e 
acto di entiero cu lo tuma lugar diabierna 9 di 
october 2015 na Aurora Funeral Home di 2'or pa 
4'or di atardi, despues lo sali pa Santana central 
na Sabana Basora. 

Adres pa condolencia: Aurora Funeral Home, 
diahuebs 8 di otober 2015 di 7'or pa 9'or di 
anochi. 


Cumana 76 
Oranjestad,Aruba 
Tel: 588-6699 
Fax: 588-6698 
•' Cel: 593-0857/560-1403 

"Laga tur locual ta sperami ta bunita, 

Laga cu tur locual cu mi encontra na caminda ta 
bunita,Laga tur locual cu ta rondonami ta bunita, 
Laga tur locual cu mi ta laga atras keda bunita, 
y laga esakinan termina den tur bunitesa." 

- Cado Wever. 

Cu inmenso tristesa na nos curason, nos ta 
anuncia fayecimento cristianamente di: 



Jacobus W. Gesterkamp 

*13-08-1930 104-10-2015 
Acto di entiero lo wordo anuncia despues. 






ççfunerá ^tome 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 / 560-1403 


Met grote droefheid maar met een gevoel van 
dankbaarheid dat wij hem zo lang mochten 
behouden, geven wij u kennis van het overlijden 
van onze dierbare vader, schoonvader en vriend: 



Neptali Esajus Henriquez 

Neppy 

12 april 1924- 3oktober2015 
Weduwnaar van llse M. Henriquez-Moll 
Officier in de Orde van Oranje Nassau 


Dochter:llona en Herry Koolman-Henriquez 
Vriendin: Bea Zonjee-deVeen 


Verzorgster: Jeanette Antoe 

Verdere familie: Henriquez, Koolman, Zonjee, 
Quant, de Veer, Barbour, Merryweather, Koop- 
mans, Croes 


Onze verontschuldigingen voor het geval wij in 
ons verdriet enig familielid hebben vergeten. 

De begrafenisplechtigheid vindt plaats te Aurora 
Funeral Home op woensdag 7 oktober 2015. 
Gelegenheid tot condoleren bestaat vanaf 9:00's 
morgens. De teraardebestelling vindt in aansluit- 
ing daarop plaats op de Protestantse begraafp- 
laats te Oranjestad. 

Geen rouwbeklag aan huis. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi'n tin falta di nada, den 
cunucu di yerba berde. E ta pone mi sosega. E ta 
hiba mi na awa trankil, pa mi bolbe haya forza. 
Salmo:23.1 


Cu inmenso tristeza na nos curazon nos ta 
participa fayecimento di: 



Alberto Magno Arends 

*26-09-1931 +04-10-2015 
Acto di entiero lo wordo anuncia despues. 






j* Cumana 76 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


; 


"Señor ta mi wardador, mi n'tin falta di nada 
Den cunucu di yerba berde e ta pone mi sosega. 
E ta hiba mi na awa trankil, 

Pa mi bolbe haya forsa". 

Salmo: 23 


Nos ta anuncia fayecimento inesperadamente di: 



Jamilla Somaira Mathilda 

Cariñosamente yama:"Mia" 

6-11-1966 103-10-2015 

Acto di entiero lo wordo anuncia despues. 





Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi'n tin falta di nada, den 
cunucu di yerba berde. E ta pone mi sosega. E ta 
hiba mi na awa trankil, pa mi bolbe haya forza. 
Salmo:23.1 


Cu inmenso tristeza na nos curazon nos ta 
participa fayecimento di: 



John A.P. Huntington 

*20-06-1982 103-10-2015 
Acto di entiero lo wordo anuncia despues. 


Flexi Team cu diferente control 
na San Nicolas 


FLEXI TEAM diabierna 00.05. a tene 
control den cayanan di San Nicolas, entre 
00.00 y 04.00. Den Village Polis a mira 
aglomeracion di hende den Caya Sint Lucia, 
na unda Polis a mustra e hobennan riba nan 
comportacion y a core cu nan for di e sitio. 
Tanto den Dr.Schaepmanstraat, Rooiwegy un 
parti di Pos Chikito a keda controla. 

Central a manda Patruya na Dream House na 


Rooi Master y Flexi Team a bay pa yuda den 
e asistencia. 

Na yegada di patruya e persona cu ta buscando 
problema a bay caba. Flexi Team a bay na 
Playa y a controla den Ranchostraat. 

Na haltura di Circle K tambe a topa cu grupo 
di hende. Nan tambe a wordo manda for di 
e sitio. Un control tambe a wordo haci den e 
asina yama Hotzone na Noord. 


Polis ta detene Colombiano sin 
ningun papel 


CENTRAL a manda Polis diabierna 21.16, 
na un adres na San Miguel, na unda tin 
autonan sospechoso ta baha cos di auto. 
Eynan Polis a topa cu un Volkswagen blanco 
Jetta A-13076, para den cura. Polis a cuminsa 
controla e auto y un homber a bay cerca nan, 
cu ta doño di e auto. 

Polis a puntre pa papelnan di e auto, pero 
e auto no ta riba su nomber. E no tabatin 
rijbewijs y a bisa cu e tabata siñando pa stuur. 
El a mustraPolis un paspoort Colombiano. 

E no tabatin papel valido di estadia, ni 
paspoort Hulandes. Ta trata di D.A.G.P. naci 
na Colombia. 


Imigracion a bisa cu el a pidi permit na 2010, 
pero a caduca na 2011. Relaciona cu esey, 
Polis a detene 21.30. 

Durante su detencion, el a purba di core bay, y 
a resisti su detencion, pero Polis a logra pone 
den boei. El a cuminsa bringa y resisti mas 
pisa. Despues a hibe warda di Polis na Noord. 
El a keda sera pa investigacion. E auto a keda 
sera na yabi den cura di e cas. Den un estuche 
di seguro, Polis a topa cu un caha chikito cu 
3000 florin, ( 30 x 100 ) cu a keda poni den 
un envelope y entrega na Personal di Guarda 
Nos Costa hunto cu e yabinan di auto y algun 
articulo. 


Peticion pa 
sospechoso 
entregá su 
mes 

WILLEMSTAD - Polis ta haci un suplica 
n’e hómber cu diahuebs dia 24 di séptémber 
ultimo, durante di apertura di Living 
Expo 2015 cu tabatin na W.T.C. cu a 
agredi Minister di Tráfico, Transporte y 
Planificacion Urbano, sra. mr. Susanne 
Camelia-Romer fisicamente, pa entrega su 
mes na Polis. 

E hómber aki ta wórdo sospechá di maltrato 
y por entrega su mes na Warda di Rechérche 
na Rio Canario (skina Schottegatweg- 
Noord/W. Churchillweg) ófnacualkier otro 
Warda di Polis. 


Hincamento cu 
detencion 

WILLEMSTAD - Diadomingo madrugá 
alrededor di 03.45’or, Central di Polis a 
dirigi un unidad pa poli, unda dos hómber 
a yega cu hinka. 

For di un investigacion a sali na cla cu e 
dos hómbernan tabata hunto na véld salud 
y despues di un intercambio di palabra 
cu a surgi, e sospechoso F.A.C.C. naci na 
Colombia di 18 aña di edad a hinca M. De 
R. naci na Córsou di 61 aña di edad cu un 
cuchiu. E victima a ricibi diferente hinka 
rónd di su curpa. E sospechoso tambe a 
ricibi un hinka na su pia. Alrededor di 4’or 
di madrugá Polis a detené e sospechoso C. 
na Poli en conexion cu maltrato cu arma. 
El a keda presentá dilanti di un Fiscal 
auxiliar, kende a ordená su encarcelamento 
pendiente di mas investigacion. 



















